Briga o društvu - DDOR osiguranje\nDugoročno strateško opredeljenje DDOR-a, kao društveno odgovorne kompanije jeste aktivna podrška projektima sa direktnim uticajem na podizanje kvaliteta života u zajednici u kojoj živimo i poslujemo. Finansijskom podrškom, DDOR osiguranje ulaže značajna sredstva u sport, kulturu, umetnost, zdravstvo, obrazovanje i bezbednost u saobraćaju. Neki od značajnih projekata koje DDOR osiguranje podržava:\nZvanično osiguranje Olimpijskog komiteta i Olimpijskog tima Srbije\nZvanično osiguranje Olimpijskog komiteta Srbije i Olimpijskog tima Srbije za Olimpijske igre u Pekingu 2022. godine i u Parizu 2024. godine.\nKroz negovanje vrednosti koje deli sa Olimpijskim pokretom, pokrenut je jedinstveni projekat na našem tržištu „DDOR Olimpijska staza“. Kroz ovaj projekt, u prethodnoj godini posetili smo 5 gradova: Vršac, Užice, Pirot, Kragujevac i Novi Sad, koji simbolišu 5 olimpijskih krugova i okupili približno 2.000 takmičara, koji su kroz takmičarske aktivnosti naučili nešto više o olimpijskim vrednostima, koje kroz partnerstvo dele nacionalni Olimpijski komitet i DDOR osiguranje.\nKompanija je podržala još jedan inovativan projekat Olimpijskog komiteta – Virtuelni olimpijski muzej koji je, zvanično pušten u rad prilikom svečanog obeležavanja 111. rođendana Olimpijskog komiteta Srbije. Ovaj muzej obuhvata značajnu istorijsku građu sa svih prethodnih Olimpijskih igara na kojima su učestvovali naši sportisti.\nDDOR osiguranje za kulturu Srbije\nKroz partnerstvo sa Galerijom maticom Srpskom, u poslednje dve godine, realizovane su izložbe „Inspirisani Italijom“ i „Trajne vrednosti – zbirka umetničkih dela DDOR osiguranja“. Prva je nastala kao saradnja GMS i Italijanskog instituta za kulturu u Beogradu povodom obeležavanja 140 godina od uspostavljanja diplomatskih odnosa između Italije i Srbije i 10 godina od potpisivanja strateškog partnerstva između dave zemlje. Izložba Inspirisani Italijom posvećena je srpsko-italijanskim kulturnim i umetničkim vezama, odnosno srpskim umetnicima koji su uzore i podsticaje za svoje stvaralaštvo pronalazili u umetničkoj tradiciji Italije. Druga je nastala kao rezultat želje da se bogata kolekcija umetničkih dela DDOR osiguranja, predstavi javnosti kroz 80 radova podeljenih u 4 celine.Pored toga, omogućena je i virtuelna poseta, kao i elektronski katalog kao dodatak izložbi.\nDDOR osiguranje je zvanično osiguranje projekta Novi Sad – Evropska prestonica kulture 2022. „Evropska prestonica kulture“ datira od 1985. godine forirana sa ciljem ojačavanja kulturnih veza među Evropljanima kroz spajanje ljudi iz različitih zemalja i upoznavanje drugih kultura uz promociju uzajamnog razumevanja i jačanja osećaja evropejstva. Novi Sad je među prvim gradovima van Evropske unije koji je proglašen za Evropsku prestonicu kulture i tako je postao jedan od 60 gradova koji su poneli ovu titulu. DDOR osiguranje kroz podršku ovoj značajnoj Fondaciji i legatski projekat Kaleidoskop kulture, nastoji da dugoročno učestvuje u unapređenju kulture kako u Novom Sadu tako i u čitavoj državi.\nNakon velikog uspeha serijala „Senke nad Balkanom“ i filma „Realna priča“ čiji je partner u realizaciji bio DDOR, prethodne godine kompanija je, bila ponosni partner realizacije fima „Toma“, koji je izazvao ogromno interesovanje naših sugrađana, ali i regiona i koji ima zabeleženu istorijsku gledanost.\nPartnerstvo sa Beogradskim festivalom igre datira još od 2014. godine. Ova manifestacija okuplja vrhunske artiste iz čitavog sveta zbog čega je Beograd postao važna stavka u biografiji sve većeg broja umetnika. Festival sam po sebi je prerastao granice Srbije jer kreiraju trendove u oblasti umetničke igre i teatra i predstavlja mesto na kojem se otkrivaju nove produkcije i sa jednakom pažnjom predstavljaju poznati i mladi autori.\nKompanija DDOR osiguranje je u toku perioda 2009 – 2019. godine podržavala Nacionalnu vozačku akademiju (NAVAK) i tokom tog perioda investirala više od 15 miliona evra u podizanje nivoa bezbednosti u saobraćaju: ovo je najveća nedržavna investicija te vrste u Srbiji ikada.\nPrvi korak je bio subvencionisanje edukacije vozača za pohađanje treninga bezbedne vožnje na poligonima Nacionalne vozačke akademije, prvom ispitno-edukativnom i trening centru ove vrste na našim prostorima, gde su svi korisnici DDOR-ove kasko polise dobijali i koristili besplatne treninge za sigurnu vožnju prolazeći kroz specijalno pripremljen poligon.\nDDOR osiguranje kao dugogodišnji generalni sponzor beogradskog sajma automobila u saradnji sa Navak akademijom, kroz različite manifestacije i aktivnosti tokom trajanja sajma, organizovali su dodatne edukacije za bezbednost u saobraćaju.\nDonacije medicinskim ustanovama\nDonirana su značajna sredstva zdravstvenim ustanovama: Kliničkom centru Vojvodine i Opštoj bolnici „Aleksa Savić“ Prokuplju za nabavku neophodne opreme namenjene kovid odeljenjima. U 2020. godini donirano je čak 11.000.000 dinara pomoći republičkim i pokrajinskim institucijama, kao i Gradu Novom Sadu, za podršku u borbi protiv KOVID-19.\nIzuzetno velikom broju obrazovanih ustanova u Srbiji, DDOR osiguranje doniralo je sredstva za nabavku najneophodnijih sredstava za obavljanje nastavnih aktivnosti, kao što su: učila, knjige za školske biblioteke, opremanje učionica – nameštaj sa interaktivnim sredstvima, računarskom opremom, sredstava za higijenu itd.


Tanjug 17. februara 2020. 08:15\nTOKIO – Oko 400 američkih državljana sa kruzera Dajmond princes, usidrenog kod japanske luke Jokohama, poletelo je danas za SAD, gde će još 14 dana provesti u karantinu, što je neke od njih razljutilo.\nKako prenosi CNN, karantin za Amerikance koji su danas krenuli ka SAD je obavezan, a oni koji su odlučili da ostanu na kruzeru do isteka karantina, 19. februara, moraće da ostanu još 14 dana u Japanu.\n„Od tragedije, preko komedije do farse“, napisao je na Tviteru američki putnik Metju Smit.\n„Američka vlada hoće da nas preveze bez testiranja sa gomilom drugih netestiranih ljudu, a onda da nas zatvore u karantin još dve nedelje. Kako to može da bude razumno“, napisao je Smit.\nPutin sa vladom „na daljinu“, putem video konferencije\nFR postala treće evropsko žarište korona virusa


Poredak ljubavi - porodični raspored - Dig In Being\nPoredak ljubavi – porodični raspored je fenomenološki metod, koji svojim efikasnim isceliteljskim dejstvom prevazilazi okvire klasičnog terapeutskog rada. To je način isceljivanja koji uključuje kako ono nama nepoznato transpersonalno, tako i unutrašnje duševno područje, isprepleteno s odnosima unutar porodice i šireg društvenog okruženja. Ovaj postupak istovremeno prevazilazi granice ličnog i omogućava uvid u transgeneracijske dinamike i njihovo delovanje na pojedinca. Spoznaja tih dinamika posredstvom takozvanog kolektivnog pamćenja, koje nas povezuje s onim transpersonalnim, omogućava nam uvid u povezanost i smisao odnosa, često dovodeći do neverovantnog napretka, konačnog razrešenja i ozdravljenja. U radu poretka ljubavi središnje mesto zauzima osećaj s kojim se susreću učesnici odabrani da predstavljaju članove klijentovog (porodičnog) sistema. Na delu je jedna od osnovnih ljudskih sposobnosti, na osnovu koje na telesnom i osećajnom nivou mogu da se dožive iskustva i osećanja drugih ljudi i dođe u posed spoznaje i „znanja“ o njima, iako se pre toga nije raspolagalo apsolutno nikakvim kognitivnim informacijama.\nTagged: Bert Helinger, poredak ljubavi, porodični raspored


Vlada Srpske uputila Izvještaj SB UN-u: Sprovoditi Ustav BiH onako kako piše\nVlada Republike Srpske usvojila je Dvadeset i drugi Izvještaj Savjetu bezbjednosti Ujedinjenih nacija koji je, u ime Republike Srpske kao potpisnice svih aneksa koji čine Dejtonski sporazum, generalnom sekretaru UN i zemljama članicama Savjeta bezbjednosti, uputio predsjednik Vlade Republike Srpske Radovan Višković.\nU saopštenju se ističe da se Dvadeset i drugi Izvještaj Republike Srpske Savjetu bezbjednosti UN odnosi se na period maj 2018. - oktobar 2019. godine i u njemu, kao i u svojim dosadašnjim izvještajima, Vlada Republike Srpske izražava svoja viđenja o ključnim pitanjima i problemima sa kojima se suočava BiH, a s ciljem razjašnjavanja svojih stanovišta članovima Savjeta bezbjednosti i međunarodne zajednice.\nU Dijelu I Izvještaja istaknuta je posvećenost Republike Srpske Dejtonskom sporazumu te objašnjeno zbog čega uređenje BiH utvrđeno Ustavom BiH (Aneks 4. Dejtonskog sporazuma) moraju poštovati sve strane i međunarodna zajednica.\n"Republika Srpska uvjerena je da je dejtonska formula put ka uspjehu. Nažalost, određeni elementi u međunarodnoj zajednici ne shvataju značaj i ne poštuju dejtonska načela za buduću stabilnost i uspjeh BiH i nastavljaju da podrivaju dejtonsko uređenje, što dovodi do nepotrebnih političkih trvenja i zastoja. Uz to, Dejtonski sporazum izložen je napadima najveće bošnjačke stranke u BiH, SDA. Nasuprot tome, Republika Srpska bezrezervno prihvata Dejtonski sporazum i samo traži da se Ustav BiH sprovodi onako kako piše", navodi se u Izvještaju.\nU Dijelu II, Republika Srpska naglašava svoju posvećenost radu ka konačnom članstvu BiH u EU. Republika Srpska već je ostvarila znatan napredak na traženim reformama za evropske integracije i nastavlja da predano radi na pristupanju BiH u EU.\n"Sa žaljenjem se konstatuje da napredak BiH ka članstvu u EU ometaju prisustvo visokog predstavnika koji je prisvojio diktatorska ovlašćenje, kao i blokada sprovođenja rezultata izbora održanih 2018. godine koju sprovodi SDA. Republika Srpska izražava uvjerenje da će, nakon što ove prepreke budu uklonjene, uz poštovanje dejtonskog okvira, BiH moći da ispuni kriterijume za članstvo u EU", naglašava Vlade Republike Srpske.\nU Dijelu III govori se o kontinuiranoj blokadi formiranja Savjeta ministara i vlada na drugim nivoima vlasti koju sprovodi SDA još od izbora 2018. godine.\n"Republika Srpska traži od međunarodne zajednice da osudi ovo nepoštovanje i sprovođenje rezultata demokratskih izbora. Takođe, Republika Srpska poziva građane i članove međunarodne zajednice kojima je stalo do budućnosti BiH da osude ekstremističku deklaraciju koju je SDA usvojila 14. septembra tekuće godine i koja poziva na rušenje Dejtonskog sporazuma", istakla je Vlada Srpske u Izvještaju.\nKompletan Izvještaj pogledajte OVDЈE.\nizvještaj Vlada Republike Srpske Savjet bezbjednosti UN


RODA ZA TARAŠKE RODE - Retail Serbia Forum - Retail Serbia\nRODA ZA TARAŠKE RODE\n6 godina 1 nedelju pre\t#767 od Zarko\nRODA ZA TARAŠKE RODE je kreirao Zarko\nRoda je ponosni sponzor kulturno-turističke manifestacije „Dani taraških roda“ koja je održana u subotu, 11. juna u selu Taraš, u blizini Zrenjanina. Kulturni program, obeležavanje gnezda i prstenovanje mladunaca donelo je veliku radost u ovo malo, banatsko selo, prepoznato kao Evropsko selo roda, mesta gde se rode uvek vraćaju.\nKao domaći maloprodajni lanac, koji veliku pažnju posvećuje društveno odgovornom poslovanju, Roda je prepoznala značaj ove manifestacije čiji je pokrovitelj. Nastupi kulturno umetničkih društava, bendova, etno vašar, lutkarske predstave za decu, proglašenje najboljih pesama pod nazivom „Moj Taraš, moj celi svet“ i uručenje nagrada, samo su deo programa ove manifestacije. Ipak, najveće interesovanje izazvalo je prstenovanje mladunaca kako bi se znalo da su iz Srbije kada krenu na jug.\nSvi prisutni na ovoj manifestaciji uživali su u kulturno umetničkom programu koji je svečano otpočeo obeležavanjem ulice i obeležavanjem gnezda belih roda rednim brojevima i tablama „Roda za taraške rode“. Ono što je zanimljivo jeste da je ispred svakog mesta na kome se nalazi gnezdo belih roda, na tabli ispisano i prezime porodice u čijoj se blizini nalazi.\nOstaje nam samo da vidimo da li će se rode vratiti u svoja gnezda kojih u ovom naselju na obali Tise ima četrdeset.


SAD izgleda spremne na "pakt sa đavolom"\nSAD izgleda spremne na “pakt sa đavolom”\nM. K.\t 4. oktobra 2016. 07:18\nU Moskvi je sve jači utisak da su SAD, u želji za promenom režima u Siriji, spremne i na “pakt sa đavolom”, odnosno na savez sa teroristima, navodi se u saopštenju Ministarstva spoljnih poslova Rusije.\nMinistarstvo je ranije danas izrazilo žaljenje zbog odluke Vašingtona da obustavi razgovore sa Moskvom o primirju u Siriji, ocenivši da SAD pokušavaju da odgovornost za neuspeh i nepoštovanje sporazuma o Siriji prebace na Rusiju, javlja AFP.\n“Nakon što nisu ispoštovale sporazume koje su same izradile, SAD pokušavaju da odgovornost prebace na nekog drugog”, rekla je portparolka Ministarstva spoljnih poslova Rusije Marija Zaharova ruskoj televiziji, nakon što su SAD ranije danas suspendovale bilateralne razgovore sa Rusijom o Siriji.\nZaharova je kazala i da je nedelovanje Vašingtona rezultiralo pregrupisavanjem ekstremista tokom tog perioda, naoružavanjem ekstremista i mobilisanjem njihovih resursa, preneo je Tas s.\nPutin: 755 američkih diplomata napušta Rusiju, zastoj u odnosima može…\nVašington je prethodno suspendovao razgovore sa Rusijom o Siriji, čiji je cilj bio da se oživi prekid vatre u toj zemlji i da se uspostavi zajednička vojna grupacija za obračun za džihadistima.\n“Ovo nije odluka koja je doneta lako”, rekao je portparol Stejt departmenta Džon Kirbi, koji tvrdi da Rusija i njeni sirijski saveznici pojačavaju napade na oblasti u kojima su civili, prenosi AFP.\nmoskvapakt s đavolom\nmadonna pre 12 meseca\nOni nisu u savezu sa teroristima,vec su oni te teroriste kreirali,naoruzavali,obucavali…oni su teroristi!!!!


Sergej Trifunović - Stranica 8 od 10 - Dnevni list Danas\nPočetna » Sergej Trifunović » Page 8\nOsnivač Pokreta slobodnih građana, bivši član izvršnog odbora i jedan od najbližih političkih saradnika Saše Jankovića, Boban Bogdanović predložio je Sergeja Trifunovića za predsednika PSG.\nNesporazum između Trifunovića i organizatora protesta prevaziđen\nOrganizator građanskog protesta u Kragujevcu Milan Šerifović izjavio je danas FoNetu da se Sergej Trifunović izvinio i njemu, zbog izjave da radi za Aleksandra Vučića, i građanima zbog toga što je rekao da se radi o lažnom protestu.\nPortret Sergeja Trifunovića bačen zbog sednice naprednjaka\nPortret glumca Sergeja Trifunovića sklonjen je sa zida sale Centru za kulturu u Aleksincu u toku održavanja sednice Opštinskog odbora Srpske napredne stranke (SNS), saznaje Danas.\nPiše: V.Torović 13. 12. 2018.\nMihajlović osudila Trifunovićeve napade na Maju Gojković\nPotpredsednica Vlade Srbije i predsednica Koordinacionog tela za rodnu ravnopravnost Zorana Mihajlović osudila je danas verbalni napad i uvrede na račun predsednice parlamenta Maje Gojković, koje je izneo glumac Sergej Trifunović.\nPiše: FoNet 4. 12. 2018.\nNe dirajte u one umetnike koji nisu „moralno podobni“\nPre deset godina snimao sam TV seriju „Neki čudni ljudi“, u kojoj su igrali otac i sin, Toma i Sergej Trifunović.\nPiše: Čedomir Petrović 27. 11. 2018.\nJužne vesti: Nakon predstave „Jami distrikt“ najveći aplauz za Sergeja Trifunovića\nNajveći aplauz posle predstave „Jami distrikt“ režisera Kokana Mladenovića na aleksinačkom pozorišnom festivalu dobio je „prognani“ Sergej Trifunović, iako nije u predstavi ni glumio, pišu danas Južne vesti.\nPiše: FoNet 24. 11. 2018.\nNarodna stranka: Režim nastavlja obračun sa slobodoumnim umetnicima\nIzbacivanje predstave “Utopljene duše” sa programa festivala u Aleksincu, u kojoj jednu od uloga igra Sergej Trifunović, još jedan je u nizu osvetničkih poteza totalitarnog poretka u Srbiji usmerenih ka umetnicima koji se drznu da slobodno govore, saopštila je Narodna stranka.\nTrifunović: Jeftin pokušaj sakupljanja političkih poena\nPiše: K. Živanović, V. Torović 22. 11. 2018.\nUDUS: Sergej Trifunović kolateralna šteta sopstvenog humanitarnog rada\nUdruženje dramskih umetnika Srbije (UDUS) nazvalo je večeras „političkom i udvoričkom“ odluku o izbacivanju iz festivalskog programa u Aleksincu predstave u kojoj igra Sergej Trifunović.\nGB 381: Skidanje predstave u Aleksincu dokaz diktature\nGrađanski blok 381 saopštio je danas da je skidanje sa repertoara predstave u kojoj glumi Sergej Trifunović sa Festivala u Aleksincu novi dokaz da se Srbija nalazi u diktaturi.\nMesecima ranije najavljena, dva dana pred Festival prvoizvedenih predstava u Aleksincu, predstava Utopljena duša, u kojoj jednu od glavnih uloga igra Sergej Trifunović, izbačena je sa repertoara.\nPiše: Južne vesti 20. 11. 2018.


Crveno-beli su apsolutni autsajderi, ali to ne predstavlja problem izabranicima Vladana Milojevića koji su istakli da im je čast što će igrati na ovakvom zdanju jednom od najlepših gradova sveta, na stadionu koji prima gotovo 50.000 navijača.\nPolicija u pratnji Zvezdinog tima\nPripadnici pariske policije pratili su autobus sa fudbalerima Zvezde kako bi sve proteklo u najboljem redu, od treninga, preko konferencije za štampu i povratka u smeštaj.\nTerzić pratio trening na terenu\nGeneralni direktor Crvene zvezde, Zvezdan Terzić, pomno je pratio trening fudbalera Zvezde koje iščekuje težak ispit u sredu na "Parku prinčeva" od 18.55.\nVujadin Savić je bio požrtvovan i raspoložen na treningu, pa je tako nekoliko puta pogađao mrežu glavom i najavio da će se sa njim voditi posebna borba, kada su u pitanju skupoceni ofanzivci Pari Sen Žermena, Nejmar, Mbape, Kavani, Di Marija i ostali.\nIgrači očarani stadionom\nStadion "Park prinčeva" je sagrađen davne 1967. godine, obnovljen 1998. pred Mundijal koji je tada održan u Francuskoj, a sama gradnja koštala je 125 miliona evra, što je otprilike... Pa, nešto više od polovine cifre koju je izdvojio bogati šejk Naser Al-Kelafi za dovođenje Nejmara prošlog leta.\nSve same zvezde\nNejmar predvodi ekipu, ali su tu najbolji mladi igrač sveta, Kilijan Mbape, ubitačni golgeter Edison Kavani, opasan dribler Anhel Di Marija, iskusni bek Dani Alveš, fenomenalni štoper Tijago Silva, perspektivni Adrijan Rabio koji pokriva sredinu terena... Sve zvezda do zvezde.\nCrveno-beli će igrati protiv crveno-plavih, a to je jedan od naziva igrača Pari Sen Žermena, koji su prepoznatljiviji po onom nadimku "sveci".\nSedište za Mbapeove goste\nKilijan Mbape, momak koji je kao tinejdžer prešao iz Monaka u Pari Sen Žermen za oko 180 miliona evra, kao i ostali igrači, ima svoje mesto na "Parku prinčeva". Zvezdini navijači se nadaju da će on sutra odmoriti protiv crveno-belih, pa ko zna, možda se i družiti sa prijateljima na specijalnim sedištima.


Home / Lokalna samouprava / Održana sednica Skupštine grada\nObjavio PV , 29.09.2017.\nPred odbornicima Skupštine grada danas se našlo 11 tačaka dnevnog reda. Među najvažnijim tačkama dnevnog reda bile su šestomesečni Izveštaj o izvršenju Budžeta grada, Odluka o maksimalnom broju zaposlenih na neodređeno vreme u sistemu lokalne samouprave Pirot, Odluka o utvrđivanju zona obaveznog investicionog održavanja zgrada i sufinansiranje radova na održavanju fasada i unapređenju energetskih svojstava zgrada, kao i utvrđivanju izbor direktora javnih preduzeća.\nPredsednik Skupštine grada Milan Popović zadovoljan je konstruktivnim radom i diskusijom odbornika na današnjoj sednici.\nZamenik šefa odborničke grupe SNS-a, dr Sava Rančić istakao je u izjavi medijima da su predstvanici SNS-a u vlasti aktivno učestvovali u pripremi sednice i da je njihova odbornička grupa podržala sve predloge koji su se našli na dnevnom redu, i da će i ubuduće raditi u interesu Piroćanaca.\nPredstavnici opozicije iz Pirotske nove snage imali su kritike na Izvršenje budžeta, ali i na izbor direktora javnih preduzeća.\n← Previous Story Počinje Dečja nedelja, u ponedeljak mališani u kabinetu gradonačelnika Vasića\nNext Story → Javni poziv poljoprivrednicima Pirota za odlazak na stručnu ekskurziju


CEFL Online: Puno više obećavajuće\nPuno više obećavajuće\nBazirano na rezultatima iz dve prethodne sezone, ovo će biti laka utakmica za Dukese; međutim, bazirano na rezultatima iz ove godine, moglo bi biti dosta teže, jer je Ljubljana već pokazala Gladiatorsima da nisu isti tim iz prošle godine.\nNakon poraza u produžetku protiv Gladiatorsa na svom terenu, Ljubljana Silverhawksi putuju u Novi Sad, gde su izgubili ubedljivo, blago rečeno, u 2007. i 2006. Prošle godine bilo je 38-0, a prethodne 56-0, ali gledajući prethodne iste rezultate, naći će se slično ubedljivi porazi od strane austrijskih Gladiatorsa. Pa ipak, bili su samo produžetak udaljeni od 2-0 skora na tabeli, što bi im bio do sada najuspešniji start u CEFL-u.\nNjihov protivnik je igrao samo jednu utakmicu, ali su uglavnom nastavili tamo gde su stali prošle godine -- kada su počeli sa 4-0 -- ubedljivom pobedom protiv Budapest Cowboysa. Nije tajna da im je plan da odu do kraja ove godine, pa pobeda protiv Silverhawksa ne bi trebalo da bude pod znakom pitanja.\n„Odbrana je na toj utakmici stvarno funkcionisala, zato je i bio takav rezultat; presekli smo dve lopte. Mislimo da smo ih mogli i više dobiti, a igrali smo i sa nekim rezervama veći deo poluvremena“, kaže Dragan Kanura, trener odbrane Novog Sada i privremeni glavni trener još koju nedelju.\nDukesi su igrali i dve utakmice u Nacionalnoj ligi Srbije, donekle se pomučivši u poslednjoj odigranoj utakmici.\n„(Početak sezone) Nije ono što smo očekivali. Nismo dali svoj maksimum zato što nismo stigli da se uigramo zbog kratkog perioda za trening.“\nKao i uvek, veliko pitanje je sa koliko će igrača Silverhawksi doći u Novi Sad. Njihova jedina pobeda je došla na strani, ali u Zagrebu, koji jednostavno još uvek nije dovoljno dobar.\n“Iznenađeni smo to što su uradili protiv Austrijanaca i voleli bi da dođu u punom sastavu, da vidimo koliko su stvarno jaki, da domaći teren ne bude velika prednost.“\nZa razliku od prethodne dve sezone, Dukesi više neće igrati na stadionu FK Kabel u Novom Sadu; za sada, igraće domaće utakmice na stadionu FK Slavija. Utakmica je zakazana za 16 časova u subotu.


Brnabić: Kasni se sa Poglavljem 23\nPremijerka Srbije Ana Brnabić priznala je da se u Poglavlju 23 u pregovorima o pristupanju Evropskoj uniji kasni u nekim stvarima, ali je najavila da će se rad na tome u sledećoj godini nastaviti jače nego do sada, prenosi N1.\nObilazeći radove na obnovi kliničko-bolničkog centra "Dragiša Mišović", ona je rekla da je zadovoljna radom na primeni akcionog plana za pregovaračko Poglavlje 24, koje je lakše od onog 23, a da kašnjenje u primeni nije samo do Vlade.\nKako je istakla, u primeni Poglavlja 23, koje je osnova za sva ostala, radi se na najvažnijim stvarima - ustavnim reformama, a počeo je i "široki dijalog" sa nevladinim organizacijama i predstavnicima strukovnih udruženja.\n"Nadam se da ćemo tokom januara moći da pošaljemo prvi predlog Venecijanskoj komisiji", rekla je Brnabić.\nNa pitanje zašto njen kabinet još nije dostavio odgovore Grupi za slobodu medija, Brnabić se još jednom izvinila što to nije urađeno i konstatovala da je to trebalo da se uradi brže.\n"Očekujem da ćemo u narednih par dana dati odgovore", rekla je premijerka.


Akcijama „Banje Vrućice“ trgovano u iznosu od 36.210 KM\n16.04.2019. / 14:30\nBANJALUKA – Na današnjem trgovanju na Banjalučkoj berzi ostvaren je promet od 79.591 KM, kroz 53 transakcija.\nOd akcija na standardnom berzanskom tržištu najveći promet je ostvaren sa akcijama ZTC Banja Vrućica Teslić, trgovalo se u iznosu od 36.210 KM, po prosječnoj cijeni od 0,999 KM, čime je ostvaren rast u odnosu na prošlo trgovanje za 2,15%.\nUkupan promet sa obveznicama na današnjem trgovanju iznosio je 33.399 KM. Od obveznica najviše se trgovalo sa obveznicama Republika Srpska – stara devizna štednja 8 u vrijednosti od 21.158,48 KM. Prosječna cijena ovih obveznica ostvarila je rast od 0,59%.\nNajveći promet na tržištu fondova ostvaren je sa DUIF Kristal Invest a.d. – OAIF Opportunity Fund, trgovalo se u iznosu od 2.437 KM, po prosječnoj cijeni od 5,80 KM po akciji.\nUdjeli/akcije jednog fonda su ostvarile rast prosječne cijene, od čega je najveći rast imao DUIF Management Solutions – OAIF Profit Plus (2,26%), i danas se ovim fondom trgovalo po prosječnoj cijeni od 2,26 KM.\nOd hartija od vrijednosti na slobodnom tržištu najveći promet je ostvaren sa Čajavec mega Banja Luka akcijama, trgovalo se u iznosu od 1.218 KM, po prosječnoj cijeni od 0,41 KM, čime je ostvaren pad u odnosu na prošlo trgovanje za -6,82%.\nOd akcija na slobodnom tržištu pad cijena akcija zabilježile su akcije samo jednog emitenta, od čega su akcije preduzeća Čajavec mega Banja Luka ostvarile pad od -6,82% i trgovalo se po cijeni od 0,41 KM po akciji, u vrijednosti od 1.218,11 KM.\nTagovi: banja vrucicabanjalucka berzatrgovanje


Tanjug 12. septembra 2019. 16:54\nNJUJORK – Poznata američka finansijska kompanija Alajans Bernštejn obavila je istraživanje koje je razotkrilo stvarne razmere državnog duga SAD, a CNBC je tim povodom objavio specijalni prilog pod naslovom „Realni nivo duga SAD možda dostigne 2000 odsto ekonomije, naglašava se u izveštaju Vol Strita“.\nProcena Alajans Bernštejn privlači pažnju ne samo ciframa kojima operiše, već je stvar u tome što je „dužničku dijagnozu“ postavila veoma poznata finansijska struktura, prenosi bankar.rs.\nPoznatu finansijsku kompaniju je osnovao ekonomista i milijarder Zalman Haim Bernštejn, a ona danas upravlja aktivama vrednim 586 milijardi dolara, što njenoj dijagnozi daje dodatnu težinu.\nIronijom sudbine, Zalman Haim Bernštejn je nekoliko godina života potrošio na realizaciju Maršalovog plana: na šeme američkog investiranja u zemlje Zapadne Evrope radi uzdizanja njihovih ekonomija i jačanja uticaja SAD na Starom kontinentu u kontekstu konkurencije sa ŠSR.\nSamo, to je bilo u prošlosti, a danas firma koju je osnovao jedan od utemeljivača Maršalovog plana aktivno signalizira da će za spasavanje američke ekonomije od dužničke gangrene biti potreban skalpel ili čak motorna testera, prenosi B92.\nA neće rezati ono što SAD duguju vlasnicima svojih dužničkih obveznica već – američke socijalne garancije.\nCNBC je objasnio kako je Alajans Bernštejn izračunala dug SAD i ukazala zbog čega je to važno:\n„Alajans Bernštejn je razradila metodologiju koja je dala rezultat: SAD duguju 1832 procenta od svog BDP. U ovo nije uračunat samo klasični državni dug, nego i obaveze iz socijalnih programa poput „Socijalnog osiguranja“, Mediker (zdravstvenog osiguranja) i državnih penzija“.


Potpisani ugovori o sufinansiranju stvaralaštva: Za ovogodišnje projekte i programe oko 800 hiljada eura\nDatum objave: 10.06.2019 16:36 | Autor: Ministarstvo kulture\n“Posebno bih istakao da je ta podrška po pravilu fokusirana na projekte i programe od posebnog značaja za kulturu naše države, koji uglavnom predstavljaju onaj neprofitabilni, a za Crnu Goru veoma značajan segment kulturne produkcije. To znači da se država ovim konkursom postavlja u ulogu regulatora između legitimne tržišne uslovljenosti savremene kulture i potrebe za očuvanjem svog autentičnog kulturnog proizvoda, bez obzira na njegovu finansijsku održivost. Svima, a posebno nama u krovnoj instituciji kulture, jasno je da tržišni kriterijumi i faktor samoodrživosti projekta moraju biti u drugom planu u odnosu na estetski kvalitet ili prepoznatljivost efekata ponuđenog projekta, ali isto tako očekujemo da prijava sadrži pokazatelje kreativnog potencijala, inovativnosti i, prije svega, kvalitet koji zavrijeđuje podršku Ministarstva kulture” – naglasio je ministar Bogdanović. Kako je podsjetio ministar Bogdanović, ove godine, u svrhu podrške putem konkursa obezbijeđeno je oko 800 hiljada eura, i to za 220 umjetničkih projekata u okviru devet oblasti.\nVideo: Potpisivanje ugovora o sufinansiranju programa i projekata oblasti kulturno-umjetnickog stvaralastva u 2019. godini - Kadrovi (IZVOR - TV Cetinje)\nVideo: Ministar kulture Aleksandar Bogdanovic - Obracanje (IZVOR - TV Cetinje)


Budžet opštine za 2021. godinu usvojen na elektronskoj sednici – Kanizsai Újság online\nBudžet opštine za 2021. godinu usvojen na elektronskoj sednici\nby Kanizsai Újság 2020-12-31\nBudžet opštine Kanjiža za 2021. godinu odbornici Skupštine opštine usvojili su na 5. sednici koja je održana 30. decembra u elektronskoj formi, zbog epidemiološke situacije. Utvrđeni iznos budžeta opštine za narednu godinu je jedna milijarda i 59 miliona dinara. O ishodu elektronske sednice na konferenciji za medije govorili su predsednik Skupštine opštine Kanjiža Robert Lacko, šef odborničke grupe Saveza vojvođanskih Mađara (SVM) Tibor Pletikosić, i šef odborničke grupe Srpske napredne stranke (SNS) Miloš Kravić.\nBez obzira na epidemiju izazvanu virusom korona i njen uticaj na ekonomske prilike, usvojeni budžet obezbeđuje nesmetano funkcionisanje lokalne samouprave i institucija iz nadležnosti lokalne samouprave, takođe i ulaganja u razvojne projekte. Odbornici su odlučivali o raznim pitanjima u 35 tačaka dnevnog reda, pri čemu je u elektronskoj formi glasalo 27 od 29 odbornika, većinom jednoglasno ili uz mali broj uzdržanih.\nPrema rečima Tibora Pletikosića, šefa odborničke grupe SVM-a, os planiranog budžeta za 2020. godinu od 1,2 milijarde dinara realizovano je 890 miliona dinara. Budžetom za 2021. je planirano da se realizuju investicije koje su izostale u minuloj godini, između ostalog obilazni put kod Kanjiže, kao i izgradnja regionalnih puteva koji nisu bili obuhvaćeni budžetom za 2020. godini, kao i druga ulaganja.\nŠef odborničke grupe SNS Miloš Kravić konstatovao je da je opština, zbog nastalih vanrednih okolnosti bila uskraćena za deo prihoda koje u normalnim okolnostima doprinose privredni subjekti, a da su nastojanja svih struktura lokalne samouprave da naredna 2021. godina bude prosperitetnija u odnosu na 2020.\nOdlukom o tekućim donacijama Domu zdravlja Kanjiža, predviđeno je da se toj ustanovi za izvršenje obaveza prema dobavljačima na ime duga za lekove na recept, i zalihe robe za dalju prodaju u 2021. godini iz budžeta opštine izdvoji 25,649 miliona dinara.\nUsvojene su odluke o pokretanju procesa izrade Plana razvoja opštine Kanjiža za period 2021-2027. godina, izmene i dopune odluka o opštinskim administrativnim i komunalnim taksama, kao i kadrovski plan Opštinske uprave i Opštinskog prvaobranilaštva za 2021. godinu, kojim je predviđeno da ukupoan broj zaposlenih na neodređeno vreme bude 71, od toga 59 službenika i 12 nameštenika.\nUsvojeni su Srednjoročni program uređivanja građevinskog zemljišta na teritoriji odštine Knajiža za period 2021-2025, Godišnji program uređivanja građevinskog zemljišta i program otuđenja građevinskog zemljišta u javnoj svojini opštine Kanjiža za 2021.\nData je saglasnost na izmenu srednjoročnog plana poslovne strategije i razvoja JP “Komunalac”, program poslovanja JP “Komunalac” za 2021. godinu, kao i saglasnost na nove cene zoohigijenskih, pijačnih, dimničarskih, mašinskih i pogrbenih usluga, održavanje javnih zelenih površina, kao i za cene usluga na otvorenom bazenu. Cene pojedinih usluga nisu menjane, ali je većina uvećana za devet odsto, a usvojen je I cenovnik radova na održavanju putnog pojasa na teritoriji opštine Kanjiža za usluge “Komunalca”.\nOdbornici su dali saglasnost na program poslovanja privrendog društva “Potiski vodovodi” iz Horgoša za 2021. godinu i na nove cene usluga snabdevanja vodom za piće, odvođenja i prečišćavanja otpadnih voda. Nova cena kubika vode za građane sa mesečnom potrošnjom do 25 kubika je sa PDV-om 57,20 dinara, za privredu 86,99 i ustanove 60,50 dinara, a tome treba dodati i usluge odvođenja i prečišćavanja otpadnih voda, tako da za građane sa potrošnjom do 25 kubika, kubik staje ukupno 107,04 dinara. Poskupljenje za građane sa potrošnjom do 25 kubika je 12 odsto.\nNa lični zahtev pre isteka mandata razrešena je dosadašnja direktorka OKU “Cnesa” Erika Nadrljanski Torani, a za vršioca dužnosti direktora na period od jedne godine imenovan je diplomirani ekonomista Karolj Šarnjai iz Kanjiže.


Petar Petković je zajedno sa saradnicima, a u prisustvu gradonačelnika Gračanice Srđana Popovića, direktora KBC Priština Bratislava Lazića, direktorice Narodne biblioteke Brankice Kostić i predsednika PO Priština Ljubinka Karadžića, obišao zgradu nove biblioteke i lokaciju na kojoj se grade stanovi za socijalno ugrožena lica.\nIzgradnju Narodne biblioteke u Gračnici finansiraju Kancelarija za KiM i Ministrastvo za lokalnu samoupravu Vlade Republike Srbije.\nPetković je nakon obilaska radova na izgradnji biblioteke poručio da “ovakvi projekti pokazuju da nam je stalo da ulažemo, ne samo u ekonomiju, već i u obrazovanje i kulturu”.\n“Ovako prelep spomenik kulture, literarni hram, znanjem će napajati sve sa centralnog Kosova, stare i mlade. Biblioteka je nešto što je nepohodno Gračanici, da ljudi koje dolaze mogu da crpe nova znanja. Time pokazujemo da se i duhovno ova naša srpska sredina, ali i šire na Kosovu, gde žive Srbi, razvija”, rekao je Petković.\nPredsednik PO Ljubinko Kradžić je naveo da će radovi na izgradnji nove zgrade Narodne biblioteke biti završeni do kraja meseca.\n“Radovi su u završnoj fazi. Ako sve protekne po planu, izgradnja će biti završena do kraja meseca, a zatim sledi opremanje biblioteke sredstvima Kancelarije za KiM”, kazao je Karadžić.\n“Život u Gračanici sve bolji i bolji”\nPetar Petković je nakon obilaska Narodne biblioteke, obišao i završene radove na izgradnji stambenih jedinica za 36 porodica.\n“Svaka nova kuća na Kosovu i Metohiji za nas je svetinja. Ona predstavlja simbol potpune opredeljenosti srpskog naroda na Kosovu da ostane i opstane. Svako novo useljenje predstavlja za nas praznik jer označava budućnost i bolje sutra”, istakao je Petković.\nGradonačelnik Gračanice Srđan Popović naveo je da cilj da se „izgradnjom što većeg broja stanova i kuća poboljša život stanovnika Kosova i Metohije”.\n“Iz dana u dan, život u Gračanici, ali i svim drugim srpskim mestima je mnogo bolji nego što je bio pre. Stanovi će biti podeljeni u narednom periodu, pre toga smo sagradili 36 stanova i preko 30 kuća, ne želimo na tome da stanemo. Ono na čemu ćemo insisitirati je ostvarivanje što boljih uslova za budućnost naše dece”, rekao je Popović.\nZavršetak izgradnje stanova očekuje se za mesec i po dana. Projekat finansiraju Ministrastvo administracije i lokalne samouprave i Opština Gračanica.\nPetković: Izbori i na Kosovu\nPomoćnik direktora Kancelarije za KiM Petar Petković je, odgovarajući na pitanje novinara da li će izbori biti održani i na Kosovu, kazao da će Srbi 21. juna glasati i time ostvariti svoje ustavno pravo.\nOn će od 15:00 do 18:00 časova obići šest socijalno ugroženih porodica u Gračanici, Lapljem Selu, Badovcu i Sušici.


Vaterpolo klubovi u obavezi da se preko medija zahvaljuju Vladi na novčanoj pomoći; Predsednik VSS za Insajder: Lično sam to stavio u ugovor | Insajder\nVaterpolo klubovi u obavezi da se preko medija zahvaljuju Vladi na novčanoj pomoći; Predsednik VSS za Insajder: Lično sam to stavio u ugovor\nSrpski vaterpolo klubovi koji su, zahvaljujući ugovoru Vlade Srbije i Vaterpolo saveza Srbije (VSS), dobili novčanu pomoć iz državnog budžeta moraće na konferencijama za novinare i u izjavama njihovih predstavnika za štampane i elektronske medije „jasno i nedvosmisleno“ da se zahvale Vladi i VSS i o tome dostave dokaz Savezu i to u roku od sedam dana. Upravo to piše u ugovoru o finansijskoj pomoći koji su nedavno potpisali klubovi sa srpskim vaterpolo savezom.\nViktor Jelenić Foto: www.waterpoloserbia.org\nVaterpolo je u Srbiji najtrofejniji, ali verovatno i najmanje profitabilan sport, čiji su klubovi, pa i oni najveći, u velikim dugovima. Nakon sastanka Viktora Jelenića, predsednika Vaterpolo saveza Srbije s predsednikom Srbije Aleksandrom Vučićem, Vlada je donela odluku da pomogne i klubovima i Savezu.\nJelenić za Insajder navodi da je on inicirao sastanak s Vučićem, te da ga je „kao velikog ljubitelja sporta“ zamolio da pomogne.\n„Predsednik je potom to predložio Vladi, koja se sa tim saglasila. Mi smo ugovor s Vladom potpisali prošle nedelje, a u ponedeljak s klubovima“, kaže Jelenić.\nU ugovoru s klubovima postoji i jedan krajnje neuobičajen član. Naime, u njemu se navodi da klub – potpisnik ugovora ima obavezu da „putem sredstava javnog informisanja (dnevne novine, TV, konferencije za štampu i dr) jasno i nedvosmisleno izraze zahvalnost i Vladi Republike Srbije i Vaterpolo savezu Srbije za dodeljenu finansijsku pomoć, te da o istom dostave dokaz Savezu u roku od sedam dana“. Deo ugovora danas je objavio list Danas.\nNa pitanje ko je tražio da se klubovi ugovorom obavežu da se zahvaljuju Vladi Srbije, koja ih je novcem građana Srbije finansijski pomogla, Jelenić navodi da je on to lično stavio u ugovor.\n„U svim ugovorima postoje prava i obaveze ugovornih strana, a ovo je jedna od obaveza. Kad vam neko da čašu vode, vi mu se zahvalite“, odgovara on.\nUpitan kako su na taj član u ugovoru reagovali predstavnici klubova, Jelenić kaže da su svi bili presrećni kad su ga potpisali.\n„Prvo sam im rekao da ga pročitaju, da vide da li je u redu. Svi su pročitali ugovor, svi su bili zadovoljni“, ističe Jelenić.\nOn nije mogao da odgovori da li je reč samo o pomoći za ovu sezonu.\n„Ja se nadam da je ovo sistemsko rešenje, odnosno da neće biti samo za ovu sezonu. Uveren sam u to, pošto je predsednik države obožavalac sporta“, ističe Jelenić.\nMeđu prvima se na finansijskim sredstvima javno zahvalio Aleksandar Šoštar, predsednik Vaterpolo kluba Partizan.\nUgovor o finansijskoj pomoći klubovima i Savezu predviđa i pravdanje trošenja novca. Kako piše u dokumentu, ukoliko klubovi to ne učine, biće im obustavljena isplata novca, a primljena sredstva moraće da vrate.


LEGI SGS doo - Quatro ograda\nQuatro ograda je visoko funkcionalna i stabilna ograda. Ekstremna stabilnost novih LEGI quatro panelnih ograda nudi do sada najviši nivo zaštite od udaraca i naslanjanja, koje nalaze primenu naročito na mestima javnog saobraćaja.\nNakon više ispitivanja stabilnosti quatro panela kroz renomirane instittute kao što su DEKRA i TÜV, dokazana su statička opterećenja i do 5 KN po dužnom metru na visini od 1,2 m.\nOvim načinom je LEGI- Quatro ograda pre svega prikladna za objekte sa povišenim stepenom zaštite od provale i krađe!\nQuatro ogradni paneli mogu biti kombinovani isključivo sa PUR sistemom stubova pomoću specijalnih spojnica.\nSvi upotrebljeni čelični delovi su galvanizirani po DIN 50961 i plastificirani ekološkim prahom koji štiti elemente od UV zračenja.


London godinu dana čeka obećanu korist od OI\n07 avgust, 2013\nVlasti Velike Britanije tvrde da se u Londonu već oseća ekonomsko poboljšanje zbog Olimpijskih igara, ali građani kažu drugačije.\nProšlo je godinu dana od letnjih Olimpijskih igara u Londonu koje su ocenjene kao vrlo uspešne, a zvaničnici tvrde da su njihova obećanja o dugoročnim koristima od organizacije najvećeg sportskog događaja na svetu – ispunjena. Većina ljudi iz okoline Olimpijskog parka još čeka da vidi neke pozitivne pomake.\nIzgleda kao da je prošlo mnogo vremena od kada je Olimpijski park bio prepun ljudi, ukrašenih nacionalnim simbolima i spremnih da navijaju za svoje omiljene sportiste. Danas na tom mestu ima nekih dešavanja, ali stadion i toranj uglavnom tiho stoje iza kuća u Stratfordu. Tu je blještavi tržni centar, ali okolne ulice izgledaju manje-više isto kao i pre Olimpijskih igara.\nStiv, koji živi u ovom kraju već 20 godina kaže: “Dok su radili na njemu bilo je to nalik gradilištu, dok se sve dešavalo izgledalo je kao zabavni park, a sada izgleda kao kada cirkus ode iz grada”.\nIzgradnja skupocenih stanova nije impresionirala lokalno stanovništvo, razočarano u obećanja u navodnu zaostavštinu Olimpijskih igara.\n“Donelo je dosta zarade, ali to je jednokratno. Ne verujem da je doprinelo ovoj oblasti na duge staze”, smatra studentkinja Marija.\n“Otvoreno je dosta poslova, ali da vidimo kako će izgledati za 5 ili 10 godina”, kaže Frensis, radnik u jednom rehabilitacionom centru.\nFrensis je u pravu, smatra profesor Alen Brimikomb sa Univerziteta istočnog Londonda. On već godinama proučava “efekat Olimpijskih igara”.\n“Doći će, ali ne odmah. Takva vrsta dobrobiti dolazi polako. Sada je na političarima da se potrude da iskoriste tu priliku i da pokupe tu zaradu”, kaže Brimikomb.\nJedan od glavnih političara odgovornih za to jeste gradonačelnik Londona Boris Džonson, koji tvrdi da grad već oseća poboljšanje zbog Olimpijskih igara.\n“Olimpijske i Paraolimpijske igre su velikim delom, ili bar nekim delom, uticale na to da su nesumnjivo porasli poverenje i optimizam u vezi sa investiranjem u Londonu”, kaže gradonačelnik britanske prestonice.\nZvaničnici ističu da je do sada bilo 15 milijardi dolara investicija direktno povezanih sa Olimpijskim igrama, koje su dovele do otvaranja velikog broja radnih mesta, i da tu nije kraj.\nA i oko Olimpijskog parka, nisu baš svi skeptični.\n“Rekao bih da je pozitivno uticalo, jer je malo pokrenulo ovu oblast”, kaže Endrju koji je nezaposlen, dok domaćica Linda dodaje: “To je divno za sve, fantastično je”.\nNeki i dalje osećaju auru Olimpijskih igara, ali u isto vreme čekaju opipljivu korist koju su organizatori i političari obećali.


Varhelji o miješanju Srbije u unutrašnje stvari CG: Nikada ne bih ohrabrio nijednu zemlju da se miješa u unutrašnju politiku druge države :: Politika\nEvropski komesar za susjedstvo i proširenje Oliver Varhelji odgovarao je danas na pres konferenciji i na pitanja Antene M.\nPodsjetili smo Komesara da je Vlada CG proglasila 28. 11. tadašnjeg ambasadora Srbije za personu non grata, jer je nelegalnu i nelegitimnu Podgoričku skupštinu, na kojoj je Crna Gora izbrisana sa popisa suverenih država i pripojena Srbiji, opisao kao "oslobođenje" Crne Gore. Podsjetili smo ga i na njegovo reagovanje, kada je pozvao Vladu CG da povuče taj potez i kazao da su "poštovanje dobrosusjedskih odnosa i regionalna saradnja kamen temeljac proširenja EU i procesa stabilizacije i pridruživanja". Upitan da li je miješanje ambasadora u unutrašnje stvari zemlje domaćina primjer dobrosusjedskog odnosa, Varhelji napominje da je to bila njegova poruka na Tviteru.\n"U diplomatiji ako ambasadora nazovete personom non grata to je najoštriji potez u bilateralnim potezima zato sam mislio da je važno da se uključimo u debatu i da se situacija smiri. Srbija i Crna Gora su susjedi. Ne želim da komentarišem na primjedbe koje su date od strane ambasadora, to nije bio razlog zašto sam ja kazao to što sam kazao, ja sam to rekao na osnovu potrebe da se smire a ne da eskaliraju tenzije", odgovorio je Varhelji.\nUpitan da li je brutalno miješanje Srbije u unutrašnje stvari CG, koje traje već godinu i po, za njega i EK prihvatljivo, kaže da nikada ne bi ohrabrio nijednu zemlju da se miješa u unutrašnju politiku bilo koje druge države Zapadnog Balkana.\n"Svaki put kad vidim da se tenzije rađaju ja pokušavam da reagujem i mislim da je moja pozicija jasna", naveo je on.


Prikazivanje članaka po tagu Dan grada\npetak, 25. oktobar 2019. 15:04\nTokom novembra, povodom Dana grada Pančeva, koji se obeležava 8. novembra, Gradska uprava, gradske ustanove i institucije pripremile su bogat i raznovrstan kulturno – umetnički program.\nutorak, 06. novembar 2018. 15:33\nBesplatne karte za programe povodom Dana grada\nPovodom obeležavanja Dana grada 2018. Grad Pančevo i Kulturni centar Pančeva poklanjaju karte za svečani muzičko-multimedijalni program.\nponedeljak, 29. oktobar 2018. 12:53\nRaznovrstan program povodom Dana grada Pančeva od 29. oktobra do 14. novembra\nPovodom 8. novembra, Dana grada Pančeva, Gradska uprava i gradske institucije i ustanove pripremile su raznovrstan i bogat program, koji će početi danas, otvaranjem 48. Salona umetnosti.\nsreda, 08. novembar 2017. 18:30\nnedelja, 05. novembar 2017. 11:52\nOve godine Dan grada Pančeva, Mitrovdan, 8. novembar, biće obeležen višednevnim programom od 2. do 12. novembra.\nPripadnici Ministarstva unutrašnjih poslova, Službe za borbu protiv organizovanog kriminala, uhapsili su M. K. (1984)…


Tokom vikenda, 19. i 20. maja, u Beogradu će se održati manifestacija Dani Herceg Novog u okviru koje će biti organizovan defile mažoretkinja Knez Mihailovom ulicom i potpisivanje Protokola o saradnji Turističke organizacije Beograda i Turističke organizacije Herceg Novog.\nProgram počinje u subotu, 19. maja, u 12 časova, potpisivanjem Protokola o saradnji TOB i TO HN koje će biti organizovano u prostorijama turističkog info centra u Knez Mihailovoj ulici broj 56. Protokol je nastavak tradicionalno dobre saradnje u zajedničkoj promociji dva grada u oblasti turizma.\nSa istog mesta, po potpisivanju Protokola, ispred zgrade Biblioteke grada Beograda krenuće defile hercegnovskih mažoretkinja Knez Mihailovom ulicom. U večernjim časovima, od 19 časova planiran je muzički nastup Castel Nuova u Skadarliji, na terasi kuće Đure Jakšića i izvođenje hercegnovske gradske muzike i klape.\nDani Herceg Novog će se nastaviti i u nedelju, 20. maja gostovanjem mažoretkinja i direktora TO HN na RTS-ovoj „Šarenici“ ispred Skupštine grada Beograda u 09 časova i defileom ispred Beton Hale sa početkom u 12 časova.\n« Dekanu Akademije umetnosti uručeno priznanje Zlatna značka\nBojana Vunturišević 19. maja predstavlja „Daljine“ u DOB-u »


Od akciza na naftu i registracije skupili 5 milijardi KM\nThursday, 21 September 2017 10:10\n„Kada sam došao u tadašnju Direkciju za ceste, iz budžeta smo dobijali po osnovu prikupljenih namjenskih sredstava za putarine oko 40 miliona KM, a po tom osnovu se prikupljalo više od sto miliona KM godišnje. Tada sam bio politički uticajniji i uspio sam da dobijem ono što mi sljeduje. U četiri godine mog mandata u Direkciju se slijevalo između 105 i 115 miliona KM“, rekao je Nemanja Vasić, bivši direktor Direkcije za ceste, a sada potpredsjednik Spoljnotrgovinske komore BiH.\nEnsad Karić, bivši direktor JP „Autocesta FbiH“, kaže da je novac koji im je doznačavan od putarina, dok je on bio na čelu preduzeća, namjenski trošen, ali da ne može govoriti da li je preduzeće dobijalo sve što mu sljeduje s obzirom na novac koji se prikupi po tom osnovu.\n„Sigurno je da toliki novac nije potrošen namjenski, jer da je tako, a uzimajući koliko u normalnim zemljama košta kilometar autoputa, u BiH bi do sada samo od tog novca trebalo da bude više od 600 kilometara, i to bez ijedne marke kredita za to. Ovako taj novac je otišao na plate i javnu potrošnju“, rekao je Zoran Pavlović, ekonomski analitičar.\nMeđutim, kako kažu stručnjaci, domet te komisije biće samo da utvrdi ono što svi znamo, a to je da novac nije potrošen namjenski i na tome će se sve završiti.\nUprkos nenamjenskom utrošku sredstava, dio vlasti u BiH pokušava da izmijeni Zakon o akcizama i za još 0,15 feninga po litru poveća akcizu na naftu.\nMore in this category: « Tržište mesa: BiH uvozi otpad, a ne izvozi ništa Tuzla u znaku NATO vježbi »


Crnogorska policija zaplenila 260 kilograma marihuane | Novosadski informativni portal 021\nNa graničnom prelazu Vraćenovići-Deleuša između Crne Gore i Bosne i Hercegovine, crnogorska policija zaplenila je 260 kilograma marihuane nakon višemesečne akcije razmene podataka sa međunarodnim partnerima, u cilju presecanja rute krijumčarenja narkotika preko teritorije Crne Gore ka BiH, Hrvatskoj i zemljama Zapadne Evrope.\nDroga je otkrivena na izlazu iz Crne Gore ka Bosni i Hercegovini kontrolom kamiona "Volvo" kojim je upravljao B.G. (37) iz Podgorice, a u posebno izrađenom bunkeru u prikolici nađeno je oko 260 kilograma marihuane, upakovane u 45 pakovanja, saopštila je Uprava policije Crne Gore.\nU kamionu nije bilo legalne robe namenjene za izvoz, već je kao prazan trebalo da napusti teritoriju Crne Gore, a kriminalistička obrada upućuje na sumnju da je droga bila namenjena daljem krijumčarenju ka jednoj od zemalja Zapadne Evrope.\nAkcijama Odseka za borbu protiv krijumčarenja droge je, tokom 2020. godine, sprečeno krijumčarenje više od 2,5 tone marihuana i 12 kilograma heroina, dok je od početka ove godine, u četiri policijske akcije, zaplenjeno više od tone marihuane, navodi se u saopštenju Uprave policije Crne Gore.


RTS :: Obeležen Dan Afrike – istorijskim vezama do bliže saradnje\nPolitika Obeležen Dan Afrike – istorijskim vezama do bliže saradnje\npetak, 14. jun 2019, 19:30 -> 19:45\nSrbija ima dugu tradiciju saradnje sa svim zemljama afričkog konitinenta, sa kojima nije bilo sukoba već samo saradnje i unapređenja međusobnih odnosa. Zato saradnja na političkom, ekonomskom i kulturnom polju ima budućnost koja obećava, rekao je šef srpske diplomatije Ivica Dačić na prijemu povodom Dana Afrike i Dana prijateljstva sa narodima Afrike.\nU prestonici Etiopije 1963. vođe 30 afričkih država osnovali su Organizaciju afričkog jedinstva. U čast podršci koju su tada dobili od Josipa Broza, dan njegovog rođendana – 25. maj proglašen je danom Afrike.\nViše od pola veka kasnije, Srbija sa statusom posmatrača podržava napore kako bi se ostvarili strateški ciljevi, među kojima su obezbeđivanje mirne i sigurne budućnosti, iskorenjivanje siromaštva i bolesti, očuvanje i jačanje kulturnog identiteta, ali i političko, ekonomsko i kulturno ujedinjavanje kontinenta.\n"Na osnovu brojnih istorijskih veza između naših zemalja i naroda, možemo graditi odnose ne samo bliže saradnje i još većeg razumevanja, već i odnose strateškog partnerstva u čijoj osnovi je miroljubiva i odmerena spoljna politika, bazirana na poštovanju međunarodnog prava i osnovnih načela povelje UN", istakao je Dačić.\nIako u svetu ima problema, nerazumevanja i nesuglasica, Srbija u Africi ima prijatelje koji poštuju rezolucije Ujedinjenih nacija. I zato će Srbija nastaviti da učestvuje u mirovnim misijama, humanitarnim i razvojnim akcijama, ali i da stipendira studente iz Afrike na univerzitetima u Srbiji, najavljuje srpski šef diplmatije.\nAmbasador Alžira i doajen Afričke grupe Abdelhamid Šebšub bio je domaćin u ime svoje zemlje, ali i Angole, Konga, Egipata, Gvineje, Libije, Maroka i Tunisa.\n"Bliske veze prijateljstva i saradnje između afričkog kontinenta i bivše Jugoslavije i Srbije izgrađene su na raznovrsnoj pomoći koju su one pružale borbi afričkih naroda za slobodu, ali na osnovu zajedničke vizije sveta kroz principe Pokreta nesvrstanih, kao i posvećenosti multipolarnom svetu", poručio je Šebšub.\nOvogodišnja proslava Dana Afrike počela je u Palati "Srbija", a biće nastavljenja 28. juna izložbom egipatskih artefakata iz srpskih muzeja u Muzeju afričke umetnosti, gde se 29. i 30. juna održava Afro-festival, a počasni gost je Egipat.


Kumanovo traži da bude stavljeno u potpuni karantin - Svet - Dnevni list Danas\nPočetna » Svet » Kumanovo traži da bude stavljeno u potpuni karantin\nKumanovo traži da bude stavljeno u potpuni karantin\nOpštinski štab Kumanova za zaštitu i spasavanje ponovio je danas da je potrebno da se područje te opštine stavi pod potpun karantin.\n0Piše: Beta 25. marta 2020. 14.32 Izmenjeno: 15.33\nTo je saopštila opština Kumanovo nakon današnjeg sastanka Štaba za zaštitu i spasavanje, trećeg po veličini grada u Severnoj Makedoniji, koji se nalazi na severoistoku zemlje.\nPrvi put je od Vlade Severne Makedonije juče zatraženo da Kumanovo stavi u karnatin, ali su centralne vlasti odlučile da samo zabrane gradski i međugradski saobraćaj i da zabrsni rad „poluotvorenih“ tržnih centara.\nU Kumanvu je do sada od korona virusa obolelo ukupno 11 osoba (tri nova u poslednja 24 sata), od kojih je jedna žena preminula u subotu kasno uveče. Medju zaraženima su i dva doktora i jedna medicinska sestra koji su imali kontak sa preminulom.\nOpštinski štab Kumanova za zaštitu i spasavanje je prepuručio prodavnicama prehrambenih proizvoda da uvedu telefone za narudžbine i ekipe sa zaštitnom opremom koji će dostavljati robu gradjanima.\nDo sada su u Severnoj Makedoniji u karantin stavljane dve opštine sa zapadu zemlje – Debar i Centar Župa.\nKarantin, Korona virus, Kumanovo, Severna MakedonijaBeograd


RTCG - Radio Televizija Crne Gore - Nacionalni javni servis :: Ekonomija :: Sinergetski efekti Erasmus+ projekata u cilju bolje saradnje\n09. 12. 2021. 15:28 >> 15:32 0\nSinergija visokog obrazovanja i privrede može podstaći transfer znanja, novo zapošljavanje, inovativnost, preduzetništvo i kreativnost, ocijenjeno je tokom prezentacije na temu Sinergetski efekti Erasmus+ projekata u cilju bolje saradnje sa privredom.\nDirektor Sektora za obrazovanje i kvalitet Privredne komore (PKCG), Mladen Perazić, kazao je da su od vitalnog značaja jake veze između poslovnog sektora i visokog obrazovanja.\n“Kompanije postaju sve više uključene u proces obrazovanja i profesionalnih treninga, što ima pozitivne efekte na obje strane i vodi ka dugotrajnom partnerstvu”, naveo je Perazić na prezentaciji koju je organizovala PKCG u saradnji sa Nacionalnom Erasmus+ kancelarijom.\nPrema njegovim riječima, sinergija visokog obrazovanja i privrede može podstaći transfer i dijeljenje znanja, stvoriti dugoročna partnerstva i prilike za (novo) zapošljavanje, inspirisati inovativnost, preduzetništvo i kreativnost.\nPerazić je, kako je saopšteno iz PKCG, dodao da, s obzirom na to da je obrazovanje jednog društva pretpostavka dinamičkog privrednog i društvenog razvoja, PKCG ima značajnu ulogu u njegovom razvoju, a jedan od njenih doprinosa tome je i učešće u međunarodnim projektima Erasmus programa.\nDirektorica Nacionalne Erasmus+ kancelarije, Vanja Drljević, kazala je da Erasmus+ program pruža podršku pojedincima i organizacijama u oblasti obrazovanja, obuke, mladih i sporta, te daje mogućnosti za studiranje, obučavanje i sticanje iskustva u inostranstvu.\n“Ovo ima višestruki značaj, kako za akademsku zajednicu, tako i za privredu i cjelokupno crnogorsko drustvo. Cilj je povećati vještine i što više uključiti privredu u kreiranje kurikuluma, kako bi saradnja nje i obrazovanja bila vidljivija, a studenti nakon završetka studija što prije našli posao“, kazala je Drljević.\nOna je najavila i poseban dio Erasmus programa, Strength2 partnership for transformation, koji će potencirati vezu univerziteta i privrede, ali i donijeti veću uključenost biznis sektora, kao bi se povećao impakt te veze na cjelolupnom nivou društva.\nRukovoditeljka Centra za transfer tehnologija u Institutu izvrsnosti za istraživanja i inovacije na Univerzitetu Crne Gore, Srna Sudar, kazala da je došlo do promjene paradigme nauke koja dovela do toga da visokoškolsko obrazovanje postane instrumentalno i upotrebljivo, a Univerzitet Crne Gore je izuzetno fokusiran na to, te sprovodi razne aktivnosti kako bi ta saradnja bila efikasnija i uspješnija.\nCilj je, kako je navela, modernizacija kurikuluma na svim nivoima obrazovanja i ostvarenje tješnje saradnja kako bi se izašlo u susret potrebama tržišta rada i privrede.\n„Danas, pored znanja, studenti treba da imaju upotrebljive poslovne vještine koje mogu plasirati na tržište rada, a Univerzitet Crne Gore je posvećen tom cilju“, kazala je Sudar.\nErasmus+ je program Evropske unije koji daje podršku pojedincima i organizacijama u oblasti obrazovanja, obuke, mladih i sporta, i pruža mogućnosti za studiranje, obučavanje i sticanje iskustva u inostranstvu.\n„U oblasti obrazovanja, fokus programa je promovisanje priznavanja i vrednovanja stečenih kvalifikacija u obrazovanju, zatim unapređenje i razvoj visokog obrazovanja u našoj zemlji, otvoreni pristup obrazovanim materijalima i dokumentima, inkluzivnost i međunarodna aktivnost/mobilnost“, navodi se u saopštenju.\nCilj programa Erasmus+ je da doprinese strategiji Evropa 2020 u oblasti rasta, radnih mjesta, socijalne jednakosti i inkluzije, kao i ciljevima ET2020 - strateškom okviru EU za obrazovanje i obuku. Takođe, Erasmus+ program ima za cilj da promoviše održivi razvoj svojih partnera u oblasti visokog obrazovanja i da doprinese postizanju ciljeva Evropske strategije za mlade.\n„Erasmus+ program obezbjeđuje mogućnosti za različite organizacije, uključujući univerzitete, organizacije koje se bave obrazovanjem i obukom, think-tank organizacije, istraživačke organizacije i privatna preduzeća. U okviru događaja predstavljen je i projekat PRACTing koji se kroz program INVO-HERIC sprovodi na Ekonomskom fakultetu“, dodaje se u saopštenju.\nTokom skupa su privrednicima predstavljeni projekti koje univerziteti u Crnoj Gori sprovode kako bi se upoznali sa benefitima, iskustvima i načinom učešća u ovom programu, kao i mogućnostima za povezivanje i uspostavljanje saradnje sa univerzitetima.\nSaradnja u cilju jačanja ekonomija CG i Hrvatske\n20:15 Budva: Luku vratiti građanima, jahte zamijeniti barkama


Dogovor u Briselu preketnica u dijalogu Beograda i Prištine\nVisoka predstavnica EU Federika Mogerini izjavila je večeras da dogovori koje su danas postigli premijeri Srbije i Kosova Aleksandar Vučić i Isa Mustafa predstavljaju prekretnicu u pregovorima Beograda i Prištine.\n“Premijeri Srbije i Kosova došli su do prekretnice u dijalogu. Oni su postigli dogovor o opštim principima i o ključnim elementima Zajednice srpskih opština, što otvara put za njihovo ustanovljenje”, navedeno je u saopštenju Federike Mogerini.\nOna je dodala da su Vučić i Mustafa postigli dogovor i o primeni dogovora o energetici o i Telekomu, što će, kako je rekla, olakšati funkcionisanje telekomunikacionog sistema na Kosovu.\n“Premijeri su postigli dogovor i o mostu u (Kosovskoj) Mitrovici. To će omogućiti korišćenje mosta na prihvatljiv način za obe strane, a to simbolizije duh dijaloga, u kojem posredujem”, navedeno je u saopštenju visoke predstavnice EU.\nMogerini je dodala da su današnji dogovori “kamen-međaš procesa normalizacije” i donose “konkretne koristi ljudima, istovremeno omogućavajući obema stranama napredovanje na putu ka EU”.\n“Zalaganje dvojice premijera bilo je korisno, i EU će aktivno podržati primenu onih dogovora”, navela je Federika Mogerini i najavila nove faze dijaloga narednih meseci.


1,6 miliona evra za zaštitu životne sredine u Srbiji\nPočetak/Stare vesti/U fokusu/1,6 miliona evra za zaštitu životne sredine u Srbiji\nKako bi Srbija odgovorila na izazove primene zakonodavtsva Evropske unije u oblasti životne sredine i obezbedila čvrstu osnovu za pristupne pregovore u okviru Poglavlja 27, Ministarstvo poljoprivrede i zaštite životne sredine počelo je da realizuje projekat „Dalja implementacija Nacionalne strategije aproksimacije u oblasti životne sredine – EAS”.\nOvaj projekat finansira Evropska unija u iznosu od 1,6 miliona evra i podrazumeva jačanje institucija, poboljšanje infrastrukture i investiciono planiranje novih projekata iz oblasti ekologije.\nProjekat „Dalja implementacija Nacionalne strategije aproksimacije u oblasti životne sredine“ traje do oktobra 2018. godine i obuhvata aktivnosti koje se odnose na tri glavne komponente:\njačanje institucija za sprovođenje zakonodavstva u oblasti životne sredine,\njačanje kapaciteta za planiranje sprovođenja EU Direktiva koje zahtevaju značajna finansijska ulaganja posebno u oblasti voda i otpada i\njačanje kapaciteta za investiciono i finansijsko planiranje projekata u oblasti životne sredine.\nPodsetimo, Republika Srbija je usvojila najbitnije strateške dokumente kojima se reguliše politika životne sredine, a među najbitnijima je Nacionalna strategija za aproksimaciju u oblasti životne sredine.\nUsvojena je u decembru 2011. godine kako bi se nadogradio Nacionalni program za integraciju Republike Srbije u Evropsku uniju, Nacionalni program zaštite životne sredine i Nacionalna strategija održivog razvoja.\nOd ove godine u Srbiji i Zeleni fond\nSrbija od ove godine ponovo ima Zeleni fond, a on je osnovan je četiri godine nakon što je prethodni Fond za zaštitu životne sredine ukinut. Iz Fonda će se finansirati projekti u oblasti zaštite životne sredine.\nZnačaj ovog fonda će biti u usmeravanju sredstava koja će se ostvarivati po principu „zagađivač plaća“ u kofinansiranje značajnih infrastrukturnih projekata za zaštitu životne sredine, i to u prvom redu projekata upravljanja otpadom i otpadnim vodama.\nSrbija postala deo IMPEL mreže inspekcija evorpskih zemalja u oblasti zaštite životne sredine\nNa 15. Generalnoj Skupštini IMPEL (European Union Network for the Implementation and Enforcement of Environmental Law) održanoj početkom decembra u Bratislavi, odlučeno je da Ministarstvo poljoprivrede i zaštite životne sredine, Sektor inspekcije za zaštitu životne sredine, postane član ove evropske mreže.\nČlanstvom u IMPEL-u inspekcija za zaštitu životne sredine će nastaviti jačanje saradnje sa evropskim zemljama u oblasti životne sredine i razmenu iskustava i znanja u implementaciji i nadzoru evropske regulative u ovoj oblasti.\nPodrška i razmena iskustava sa zemljama članicama IMPEL mreže ima izuzetan značaj u svrhu ostvarivanja standarda uspešnosti i napretka Sektora inspekcije za zaštitu životne sredine.\naproksimacija u oblasti životne sredine Ministarstvo poljoprivrede i zaštite životne sredine Nacionalna strategija projekat zaštita životne sredine Zeleni fond


Dodik: Samo jedinstvo naroda može da sačuvati Srpsku - IndeksOnline.rs\nNaslovna Bosna i Hercegovina Banjaluka Dodik: Samo jedinstvo naroda može da sačuvati Srpsku\nBANJALUKA – Srpski član Predsedništva BiH Milorad Dodik izjavio je danas na Dugoj Njivi kod Modriče, na obeležavanju 27 godina od vojne operacije “Koridor života”, da bez države za Srbe na ovim prostorima nema slobode i da samo jedinstvo naroda može sačuvati Srpsku.\nDodik je istakao da je vojna operacija “Koridor života” bila veličanstvena i da su probojem koridora pre 27 godina ujedinjeni delovi Republike Srpske i Srbije, čime je spojen srpski narod.\n“Samo jedinstvo naroda može očuvati Srpsku i niko drugi. Smrtonosni udarac Srpskoj mogu zadati samo oni među nama u smislu da podanički prodaju naš nacionalni interes drugima, ali to neće uspeti”, porucio je Dodik.\n“Srpska će opstati samo na osnovu ljubavi naroda prema njoj jer je Republika neupitna”, rekao je Dodik.


PRILIV PO OSNOVU DOZNAKA MANJI ZA 23,8 ODSTO Iznosio 1,37 milijardi evra od januara do maja, saopštila NBS | Biznis.rs\nPRILIV PO OSNOVU DOZNAKA MANJI ZA 23,8 ODSTO Iznosio 1,37 milijardi evra od januara do maja, saopštila NBS\n14.8.2020 08:44 Autor: Redakcija Biznis.rs 0\nPriliv po osnovu doznaka smanjen je za 23,8 odsto u Srbiji tokom prvih pet meseci ove godine u odnosu na isti period 2019, saopštila je...\nPriliv po osnovu doznaka smanjen je za 23,8 odsto u Srbiji tokom prvih pet meseci ove godine u odnosu na isti period 2019, saopštila je NBS. Lični transferi iz inostranstva od januara do maja 2020. iznosili su 1,05 milijardi evra, što je 328,7 miliona evra manje u odnosu na isti period lane, pokazuju podaci NBS.\nPriliv po osnovu doznaka od januara do maja 2019. iznosio je 1,37 milijardi evra.\nSmanjenje priliva po osnovu doznaka u NBS za Tanjug objašnjavaju kao posledicu pandemije korona virusa i njenog uticaja na svetska ekonomska kretanja, kao i na mobilnost ljudi. Prilivi po osnovu doznaka u 2020. bili su niži na globalnom nivou, pa samim tim i u Srbiji.\nLični transferi obuhvataju doznake radnika, penzije i druga socijalna primanja, kao i pomoći i poklone iz inostranstva, upućene fizičkim licima rezidentima Srbije.\nNBS koristi metodologiju platnog bilansa Međunarodnog monetarnog fonda, prema kojoj su doznake obuhvacene kroz stavku koja se naziva lični transferi.\nPriliv po osnovu doznaka u 2019. iznosio je 3,51 milijardi evra, u 2018.-3,53 milijardi evra, dok je u 2017. godini bio 2,95 milijardi evra.\nNBS PANDEMIJA SRBIJA VESTI\nBDP ČLANICA OECD MANJI ZA 8,9 ODSTO Na vrhuncu ekonomske krize pad iznosio 2,3 odsto\nPriliv robe iz Srbije na Kosovo manji za 37 odsto prošle godine


Advokat Borović: Palmin predmet ne ide u dobrom pravcu. | Novine Toronto\nAdvokat Borović: Palmin predmet ne ide u dobrom pravcu.\nAdvokat Borivoje Borović ocenio je da je policija po nalogu tužilaštva do sada morala da ispita sve koji se pominju kao umešani u podvođenje devojaka u Jagodini, ali da je umesto toga predsednik Skupštine tog grada i Jedinstvene Srbije Dragan Marković Palma "naručio tužilačku istragu u kojoj se odvija farsa izmeštanja u Kraljevo".\n"Reč je o prljavim i podmuklim krivičnim delima i to su slučajevi za pritvorski predmet. Ne znam koji bi se običan čovek izvukao da brzo ne bude procesuiran kako bi se sprečile okolnosti da ne ponovi delo, da ne ometa svedoke i da ne uznemirava javnost, što se koristi kao razlog za određivanje pritvora, a ovde je reč o klasičnom slučaju u kojem je javnost uznemirena", rekao je Borović televiziji N1.\nNaveo je da je tužilaštvo "vrlo lako" moglo da predloži određivanje pritvora ili bar policijskog zadržavanja i da se u tom periodu ispitaju svi osumnjičeni kako ne bi uticali na svedoke i oštećene.\nUpitan da li smatra da je Marković posle davanja izjave u tužilaštvu u Jagodini trebalo da bude zadržan, Borović je odgovorio da je to, po njegovoj proceni, procedura za tu vrstu krivičnih dela.\n"Ako je tužilaštvo htelo da se igra prava, onda je moglo da pozove i ostale sa liste osumnjičenih bar po prijavi koju je Marinika Tepić usmeno saopštila preko medija", kazao je Borović i ocenio da predmet "ne ide u dobrom pravcu".\nUpitan o najavama Markovića da je spreman da ide na poligraf, Borović je kazao da poligraf "nema nikakvog značaja" i da nije dokazno sredstvo.\n"Ni u policiji nemamo obučene ljude koji mogu na stručan način da pripreme pitanja za poligraf, a pošto živimo u diktatorskom režimu onda se može uticati na ispitivače da unapred dostave pitanja ili da ciljano postave pitanja u korist osumnjičenog. Podvriskivanje nekih da su posle poligrafa nevini je samo ruganje pravosuđu", rekao je Borović.\nOcenio je kao sramno "ciljano dovođenje žena" koje brane osumnjičene, što se kako je podsetio, događalo i u Brusu, gde je zastupao Mariju Lukić koju je seksualno uznemiravao bivši predsednik te opštine Milutin Jeličić Jutka.\n"Za sve što je uvedeno u pravosuđe kriv je vrh političke vlasti. Sve je vođeno medijski sa mnogo napada na žrtve, a pavosuđe je omalovažavano. Nikada nismo čuli da se oglasila republička tužiteljka Zagorka Dolovac, a ona po pravu nadzora može da preuzme bilo koji predmet. Postoji ćutanje dok amateri iz SNS-a koji laički pljuju i tumače zakone iskrivljeno", rekao je Borović.


Tanjug 25. februara 2020. 13:21\nBEOGRAD – Da li je makroekonomska stabilnost Srbije dovoljan preduslov za obezbeđivanje snažnog rasta, koliko smo spremni za promene koje Industrija 4.0 donosi, ko su glavni učesnici i pokretači globalne ekonomije zasnovane na inovacijama, Industriji 4.0. i univerzalnoj mobilnosti samo su neka od pitanja na koje će odgovore nastojati da daju učesnici ovogodišnjeg Kopaonik biznis foruma koji se održava od 1. do 4. marta.\nOrganizatori ističu da svake godine vlada sve veće interesovanje za najveći regionalni biznis događaj i da se ove godine očekuje više od 1.300 učesnika koji će pokrenuti razgovore na koji način Industrija 4.0 predstavlja izazov za budućnost.\n„Srpski Davos“ će na jednom mestu okupiti više od 1.300 učesnika, 200 panelista, počev od predsednice Vlade Srbije, resornih ministara, guvernerke i predsednika saveta NBS, predsednika SANU, predsednika i članova Fiskalnog saveta, ambasadora razvijenih zemalja, predstavnika međunarodnih finansijskih institucija (MMF, Svetske banke, EIB..) predsednika privrednih komora iz regiona, najznačajnijih direktora iz realnog i finansijskog sektora, velikih regionalnih investitora, preduzetnika, stranih investitora, direktora javnih preduzeća, gradonačelnika i predstavnika lokalnih samouprava…\nPredsednik Saveza ekonomista Srbije i predsednik Programskog odbora KBF Aleksandar Vlahović rekao je na današnjoj konferenciji za novinare da je forum tradicionalno mesto na kojem se pokreću konstruktivne rasprave i kritičke analize svega onoga šta je urađeno između dva Foruma.\n„Svesni smo koliko je važna Industrija 4.0 i koje šanse donosi, ali isto tako i da bismo kao zemlja iskoristili njen potencijal potrebno je da se postave društvene i političke strategije. Zato je važno da iskoristimo Forum i da kroz centralnu temu ‘Industrija 4.0 izazovi budućnosti’ razgovaramo o tome koliko smo spremni za sve promene koje nas očekuju kroz Industriju 4.0, da li je naš obrazovni sistem sposoban da je podrži, na koji način se definiše politika inkluzivnog rasta i kakva je veza sa strategijom pametne specijalizacije, kakav je odnos Industrije 4.0 i pojedinih industrijskih grana, klimatske promene i uloga cirkularne ekonomije“, rekao je Vlahović.\nKopaonik biznis forum organizuje Savez ekonomista Srbije u saradnji sa partnerom, kompanijom Mastercard.\nDirektorka za tržišta Srbije, Crne Gore i BiH Jelena Ristić, rekla je da su promene koje digitalizacija donosi već tu i da veoma brzo transformšu naše živote, ekonomiju i društvo u celini.\n„Digitalna revolucija omogućava dalji rast i razvoj ekonomije, a naše tehnologije doprinose efikasnijem elektronskom poslovanju i napretku zajednice i kao takve predstavljaju osnovu da svi naši partneri iz privatnog i javnog sektora mogu da idu u korak sa savremenim tokovima globalnog tržišta, odnosno da učestvuju u onome što se naziva digitalna ekonomija“, rekla je Ristić.\nMastercard je posvećen tome da omogući pojedincima da pokrenu promene i učestvuju u razvoju svoje zajednice, rekla je Ristić i dodala da će imajući to u vidu pre samog početka Foruma, 1. marta biti organizovana humanitarna ski trka za učesnike Foruma, sva prikupljena sredstva su namenjena Nacionalnom udruženju roditelja dece obolele od raka (NURDOR).\nČlan programskog odbora KBF profesor Dragan Đuričin rekao je da je tema Industrija 4. 0 veoma važna i da ta industrija predstavlja veliku šansu za Srbiju, te da je bitno razmotriti kako može da uhvati korak sa svetskim trendovima.\nTakođe se osvrnuo i na problem migracije, naročito mladih i istakao da je model ekonomskog razvoja baziran na cirkularnoj ekonomiji, dostignućima industrije 4.0 osnova za našu budućnost.\nTradicionalno, specijalno obraćanje premijerke Srbije Ane Brnabić planirano je poslednjeg dana Foruma, a kako su najavili organizatori gosti i učesnici foruma biće i ministri u Vladi Srbije Mladen Šarcević, ministarka Zorana Mihajlović, Goran Knežević, Vanja Udovicić, Zoran Đorđević…\nNa sajtu www.kopaonikbusinešforum.rs mogu se naći sve informacije o programu i učesnicima, a zaključci i ovogodišnjeg Foruma biće sumirani u dokumentu „Kopaonik koncezus 2020“.\nMedijski partner KBF biće Novinska agencija Tanjug.


BiH i Srbija kasne\nErduan KATANA, Želimir BOJOVIC\nPredsjednik Udruženja poljoprivrednih proizvođača Republike Srpske, Vladmir Usorac, ističe da mu nije jasno zašto neko ne želi ratificirati Sporazum o centralno-evropskoj zoni slobodne trgovine jer, kaže, on je za poljoprivredne proizvođače daleko povoljniji od dosadašnjih sporazuma o slobodnoj trgovini sa zemljama u okruženju:\n„Mi mislimo da taj ugovor treba potpisati, a da član 23 treba pripremiti i razraditi, napraviti jedan materijal koji će omogućiti, ako dođe do ugroženosti domaće proizvodnje, da se zna tačan redoslijed radnji koje treba uraditi u što kraćem roku i uspostaviti određene carine, kako Ugovor o slobodnoj trgovini, CEFTA, dozvoljava.“\nEkonomista Damir Miljević smatra da su ne ratifikacijom CEFTA-e bosanko-hercegovački političari još jednom pokazali da nisu spremni da povedu zemlju ka Evropskoj uniji:\n„Tu će Evropska unija da ocijeni koliko su zemlje potpisnice ozbiljne kada je u pitanju prihvatanje pravila igre na nekom zajedničkom tržištu. Na žalost, Bosna i Hercegovine je još jedanput pokazala da se ne može smatrati ozbiljnom državom zbog ovoga što se dešava oko ratifikacije tog Sporazuma. Očito da je ovdje još uvijek u igri uvoznički lobi koji, bez obzira na interes države i interes poljoprivrednika, pokušava još uvijek da se zaštiti pred onim što je neminovno, a to je sadašnje jedinstveno tržište u okviru CEFTA-e, a u budućnosti u okviru Evropske unije.“\nŠto prije se ratifikuje CEFTA, to će biti bolje za Bosnu i Hercegovinu jer i ono što ovaj Sporazum negativno nosi, prije će se otkloniti, kaže predsjednik Privredne komore Republike Srpske, Borko Đurić:\n„Treba da se pripremimo i iskoristimo sve ono što je u njemu za nas povoljno i na takav način da se dovedemo u poziciju da, s onim čim možemo konkurisati, izađemo na tržište, da iskoristimo pogodnosti i da nađemo svoje mjesto na takav način zaokruženom velikom tržištu. Treba da shvatimo i da su to pregovori za Evropsku uniju, pogotovo ako se istinski zalažemo da idemo u Evropsku uniju.“\nI dok poljoprivrednici i ekonomisti ukazuju na što hitniju potrebu ratifikacije Sporazuma, BH političari se nalaze na godišnjim odmorima. Ukoliko BH Parlament do kraja avgusta ne ratifikuje ovaj Sporazum, pitanje je da li će bosansko-hercegovački predstavnici moći prisustvovati prvom sastanku zemalja nove CEFTA-e, koji će biti održan 15. septembra.\nNa ozbiljnost situacije, BH političare upozorili su i iz Kancelarije visokog predstavnika i Evropske komisije.\n„Ratificiranjem CEFTA-e, Bosna i Hercegovina bi dobila transparentnije procedure i na taj način profitirala, direktno privukla strane investicije i povećala izvoz. Jednostavan i moderan sporazum, kakav je CEFTA, zemljama članicama obezbjeđuje jasan okvir za zaštitu domaće industrije, uključujući i poljoprivredni sektor, koji je jedan od najosjetljivijih u svim zemljama članicama CEFTA-e, primjenjujući pravila protiv dampinga, pravila zaštite i kompenzacionih carina. CEFTA obezbjeđuje i efikasan sistem arbitraže u slučaju nesporazuma među zemljama članicama. Ukoliko Bosna i Hercegovina ostane izvan CEFTA-e, jaz između BH ekonomije i ekonomija zemalja članica CEFTA-e će se samo povećati, dodatno usporavajući razvoj funkcionalne tržišne ekonomije, što je ključni element za evropske integracije.“\nLoš signal investitorima\nStupanjem na snagu CEFTA sporazuma, zamenjuju se 32 sporazuma o trgovini u regionu. Ovaj sporazum, pored toga što je i priprema za članstvo u Evropskoj uniji, predviđa i ukidanje carinskih ograničenja za industrijske i poljoprivredne proizvode u zemljama regiona najkasnije do 2010. godine.\nDirektorka «Ekonomist Medija Grupe», Biljana Stepanović, kaže za RSE, da za nju odlaganje ratifikacije sporazuma CEFTA, predstavlja enigmu, ipak, ona smatra da za takav postupak postoje dva moguća razloga:\n”Jedan bi bio ekstremna neodgovornost, što znači da, na primer, vlada nije na vreme skupštini dostavila predlog. Skupština se nije sastala na vreme da taj sporazum ratifikuje, pa zbog toga mi kasnimo. Drugi razlog bi bio da se Vlada negde malo, da tako kažem, pokolebala, a to bi mogla samo pod jakim uticajem nekih moćnih poslovnih lobija u Srbiji kojima baš i ne odgovara toliko otvaranje celog regiona i uključivanje Srbije u privredne tokove u regionu. Ovde postoje poslovni ljudi kojima baš odgovara da Srbija bude zatvorena, da nemaju konkurencije, da oni zadrže svoj monopol. Koji god da je od ova dva razloga u pitanju – to je loš znak.”\nRatifikacija CEFTA sporazuma, koji, sem srbijanskog, još jedino bosanski paralament nije ratifikovao, mogla bi se dogoditi, najranije, krajem avgusta. Time Srbija, u odnosu na ostale zemlje regiona kasni, a kao posledica toga kašnjenja biće i to da će se Srbija na sastanku Zajedničkog komiteta CEFTA u septembru, pojaviti samo u statusu posmatrača.\nZa Vladimira Gligorova, profesora bečkog Instituta za internacionalne ekonomske studije, razlozi za odlaganje ratifikacije su dosta misteriozni. Upravo zbog toga, kaže on za RSE, postoje mnogi razlozi koji su na takvu odluku srbijanskog parlamenta i uticali:\n”Moguće je da postoje ekonomski interesi, ali je moguće da postoje i politički koji govore protiv toga jer s jedne strane uvek ima interesa da se vrši zaštita. Vidite da je sada, ovom trenutku, čak zabranjen i izvoz poljoprivrednih proizvoda iz Srbije – znači takve stvari mogu da se jave i u drugim slučajevima. Ima i taj politički problem da je u stvari to isto ratifikacija sporazuma i sa Kosovom kao da je ono nezavisna država. Teško je znati ovako kada čovek ne zna šta oni u svojim glavama razmišljaju – možemo samo nagađati šta je uzrok. Tačno je da nekog velikog interesa, političkog i ekonomskog, za CEFTA nema.”\nNovine koje se uvode ratifikacijom Sporazuma CEFTA odnose se na liberalizaciju javnih nabavki i jače privlačenje investicija u zemlje potpisnice, a povećava se i šansa za izlazak na tržište EU po preferencijalnom, odnosno, povlašćenom tretmanu.\nIpak, Zorica Radovanović iz Biroa za regionalnu saradnju Privredne komore Srbije, kaže za RSE, da posledice zbog odlaganja ratifikacije ovog sporazma, u prvom trenutku,za privredu Srbije, ne bi bile toliko velike:\n”Posledice bi možda bile vezane direktno za samu trgovinu, barem u tom nekom prvom momentu i svakako neki signal stranim investitorima. Mi stalno nešto oklevamo, nešto je problematično, ali mislim da mesec dve zakašnjenja nije neki veliki problem. Verovatno, kada bi kasnili duže, bi bilo problema za privredu.”\nBiljana Stepanović ističe da ovako nemaran stav srbijanskog paralamenta prema jednom veoma važnom sporazumu, kao što je CEFTA, može negativno uticati i na strane investitore:\n”Ako je bilo stranih investitora koji su razmišljali da dođu u Srbiju, ili su već došli, računajući na ovaj sporazum i na praktično otvaranje tržišta celog regiona, oni se sada zaista ne nalaze u dobroj situaciji. Nije rečeno da Srbija neće potpisati i nije rečeno da Parlament neće ratifikovati - on to možda i uradi na prvoj narednoj sednici oko 20. avgusta. Pitanje je, ako se to zaista dogodi, zašto smo morali da dođemo do ovoga i da se ponovo, da to tako nazovem, blamiramo u regionu.”\nCEFTA sporazum, stupio je 26 jula na snagu u Crnoj Gori, Albaniji, Makedoniji, Moldaviji i na Kosovu, a najavljeno je da će u Hrvatskoj početi da važi tokom ovog meseca.


Superliga: Ziceri za vodeći dvojac\nNa rasporedu je 27. runda najjačeg domaćeg takmičenja, a vodeći dvojac ne bi trebalo da ima previše težak zadatak pred odlazak na reprezentativnu pauzu,\nVikend donosi nove okršaje na superligaškoj mapi Srbije. Na rasporedu je 27. runda najjačeg domaćeg takmičenja, a vodeći dvojac ne bi trebalo da ima previše težak zadatak pred odlazak na reprezentativnu pauzu, Crvena zvezda igra protiv Rada na Banjici, dok Radnički gostuje Zemunu.\nNiški tim će u suboru igrati u Gornjoj varoši za devetu uzastopnu prvenstvenu pobedu i dodotano pomeranje klupskog rekorda. Izabranici Nenad Lalatovića u sjajnom rapoloženju odlaze na ovo gostovanje, međutim ovu utakmicu dočekuju posle teškog niza mečeva.\nDan kasnije slične uloge su i na Banjici u duelu Rada i Crvene zvezde, koja želi da bar zadrži sedam bodova više od Radničkog protiv tima koga je devet puta savladala iz isto toliko poslednjih sudara za četiri i po godine.\nPartizan, sa privremenim trenerom Žarkom Lazetićem, traži izlaz iz krize, nagovešten ubedljivim trijumfom u sredu nad Napretkom (4:0) u četvrtfinalu Kupa Srbije, i prvu pobedu u Superligi nakon dva poraza i remija. Crno-beli dočekuju neugodni Spartak, koji će hvatati poslednji voz za plasman u plej-of šampionata.\nEvo raspored za vikend\nSubota, 16. mart:\n15.00h Partizan – Spartak\n15.00h Zemun - Radnički\n16.00h Radnik – Napredak\n18.00h Mačva - Proleter\nNedalja, 17. mart:\n17.00h Rad - Crvena zvezda\n18.00h Mladost – Voždovac\n19.00h Vojvodina - Čukarički


Lange: EK ohrabrila sve partije u Crnoj Gori da se priključe parlamentarnom dijalogu | EUME\nNaslovnica Info Press info Lange: EK ohrabrila sve partije u Crnoj Gori da se priključe parlamentarnom...\nLange: EK ohrabrila sve partije u Crnoj Gori da se priključe parlamentarnom dijalogu\nEvropska komisija ohrabrila je sve partije u Crnoj Gori da se priključe parlamentarnom dijalogu, saopštio je njen visoki zvaničnik, Dirk Lange, navodeći da se nada da će Radna grupa doći do rješenja koja će biti od pomoći.\nU Podgorici je danas završena peta sjednica Odbora za stabilizaciju i pridruživanje, na kojoj je bilo riječi o aktivnostima koje je Crna Gora sprovela tokom ove godine.\nLange je, upitan da li smatra da je sazrela situacija da se primijeni novo izborno zakonodavstvo i očekuje li dobar epilog dijaloga u Radnoj grupi, kazao da je EK otvoreno podržala inicijativu predsjednika parlamenta Ranka Krivokapića da okupi političke lidere i razgovaraju o sprovođenju izbornog zakonodavstva i nivou spremnosti Državne izborne komisije.\n„Mi smo podstakli sve političke partije da se priključe tom dijalogu, a mi smo tu da posmatramo vrlo intenzivno u ovom periodu. Nadam se da će grupa koja vodi dijalog doći do rješenja koje će predstaviti javnosti i koje će biti od pomoći“, kazao je Lange na konferenciji za novinare.\nLange je kazao da su u fokusu današnje diskusije dominantno bili sadašnja politička situacija i oblast vladavine prava, dodajući da cijeni razgovor sa poslanicima, a naročito učešće potpredsjednika Vlade Duška Markovića.\n„Savjet za vladavinu prava je mjesto gdje se naročito obavlja nadzor nad aktivnostima koje se dešavaju vezano za poglavlja 23 i 24, a usmjerene su ka ispunjavanju prelaznih mjerila u tim poglavljima. Nadamo se da će sve aktivnosti koje je Marković pomenuo i motivacija koju je dao članovima državne uprave, doprinijeti tome da se ostvari još bolji napredak u ovim poglavljima“, rekao je on.\nLange, koji je šef jedinice za Crnu Goru u Generalnom direktoratu za proširenje i susjedsku politiku, kazao je da su razgovarali i o spremnosti Crne Gore za predstojeće izbore i o tome koliko je država spremna da u tom procesu primijeni novo izborno zakonodavstvo.\n„Uz sva politička pitanja, ne treba da zaboravimo da se mnogo posla uradilo u oblasti ekonomskih reformi i javne uprave, a i u poglavljima koji su definisana na osnovu određenih oblasti politike koje su značajne“, naveo je on.\nOn smatra da sad, kad su na pravi način utvrdili koje je stanje stvari u svim tim oblastima i programe za budući rad, imaju dobar program za buduće aktivnosti koje će, kako se nada, dovesti do kvalitetnog rada naredne godine i napretka.\nGlavni pregovarač Aleksandar Andrija Pejović kazao je da je današnji skup kruna sastanaka u ovoj godini, i da je preostao još jedan sastanak Parlamentarnog odbora u Strazburu, čime će biti zaokružene aktivnisti u ovom segmentu saradnje sa Evropskom unijom.\n„Pored pregovaračkog procesa, i proces stabilizacije i pridruživanja predstavlja integralni dio naših odnosa sa EU i priliku da dodatno razmotrimo neke od aktivnosti koje imamo u procesu pregovaranja“, dodao je on.\nPrema riječima Pejovića, danas je akcenat bio na oblasti vladavine prava.\n„Sa poslanicima i predstavnicima Ministarstva unutrašnjih poslova imali smo priliku da prođemo kroz obaveze koje Crna Gora ima u dijelu sprovođenja paketa izbornih zakona, svega onog što se nalazi pred nama u ovom važnom političkom i tehničkom procesu“, kazao je Pejović.\nKako je rekao, prošli su kroz oblast korupcije i organizovanog kriminala i sve aktivnosti usmjerene na rad Specijalnog tužilaštva, ali i osnivanje Agencije za antikorupciju.\nLange je, upitan da pojasni poziciju u vezi sa ekonomskim državljanstvom, rekao na konferenciji za novinare da ne postoji jedinstven stav i propis u pravnoj tekovini EU po pitanju ekonomskog državljanstva.\n„Ali znate da se, i kod država koje imaju ekonomsko državljanstvo, pojavljuju određena pitanja i da se o njima razgovara. Da bih mogao konačan stav da kažem o ekonomskom državljanstvu u kontekstu Crne Gore, morao bih da imam mnogo više informacija i detalja o tome kako to funkcioniše i šta znači u ovom kontekstu“, poručio je Lange.


Majka: Kada smo počeli da sumnjamo u to da nešto nije u redu? - Zelena učionica\nMajka: Kada smo počeli da sumnjamo u to da nešto nije u redu?\nSnežana Lazarević: Moj sin Stefan\nKada su mi VelikiMali ponudili da napišem tekst za blog, prva pomisao bila mi je da opišem školovanje našeg sina Stefana. Međutim, kada je ideju trebalo realizovati, bilo mi je veoma teško – već sam o tome dosta pisala i govorila na raznim skupovima i konferencijama, naše iskustvo tokom osnovnog obrazovanja opisano je u knjižici Moj sin Stefan, a i sam Stefan je čitavu priču zaokružio pišući svoje tekstove na ovom blogu (Moje školovanje 1. deo i Moje školovanje 2. deo).\nJedan komentar na "Majka: Kada smo počeli da sumnjamo u to da nešto nije u redu?"\n19 maja, 2018 u 2:31 pm


Energyobserver - SRBIJA / KAKO SPREČITI KRAH SRPSKE PRIVREDE USLED GLOBALNE KRIZE IZAZVANE PANDEMIJOM KORONA VIRUSA\nAutor: Marko Obradović, koordinator Radne grupe Nacionalnog konventa o vođenju pregovora o pristupanju Srbije EU za Pregovaračko poglavlje 4 – Sloboda kretanja kapitala i Pregovaračko poglavlje 9 – Finansijske usluge iz Centra za evropske politike.\nNažalost, smrtonosno dejstvo virusa snažno se oseća i u srpskoj ekonomiji, a naročito u privatnom sektoru. Kako bi se sprečili potpuni krah privrede i gubitak ogromnog broja radnih mesta, potrebna je hitna i odlučna akcija države: svojevrsni "finansijski kontraudar" na koronu. Američka centralna banka FED upravo privodi kraju plan mera vredan 4.000 milijardi dolara, što čini skoro 20% američkog društvenog proizvoda. U EU, takve mere, prema za sada raspoloživim planovima, dostižu 1.000 milijardi evra; ukidaju se striktna budžetska pravila i uvodi general escape clause, klauzula koja omogućava svim državama evrozone da u svoje privrede "upumpaju" koliko god je potrebno novca za očuvanje ekonomske aktivnosti. Sve češće se među stručnjacima spominje i scenario "kiše para", koja postaje poslednje sredstvo centralnih banaka za odbranu ekonomije u ovakvim okolnostima.\nVreme ne radi za srpsku privredu. Austrija je pre nekoliko dana objavila da je za veoma kratko vreme izgubljeno 50.000 radnih mesta. Značajan deo naših preduzeća već sada je "klinički mrtav" i nije u mogućnosti da izmiruje svoje obaveze prema bankama, zaposlenima, državi i dobavljačima. Korona nije samo uzrokovala pad prihoda, već u velikom broju slučajeva i njihov potpuni izostanak. Situacija u kojoj smo se našli nije posledica pohlepe ili lošeg upravljanja – u pitanju je prirodna katastrofa i akcija države je neophodna.\nZahvaljujući dosadašnjoj politici fiskalne i monetarne konsolidacije, kao i ekonomskom rastu i domaćinskom upravljanju javnim novcem, javni dug je značajno smanjen, i sada iznosi oko 52% bruto domaćeg proizvoda (BDP). To znači da Srbija trenutno ima na raspolaganju najmanje 10% BDP-a (4-5 milijardi evra) da se dodatno zaduži, i tako, kroz ciljane, efikasne i pravovremene interventne mere, sačuva radna mesta i teško stečenu stabilnost privrede i finansijskog sektora. Takođe, devizne rezerve su izuzetno visoke i gotovo dvostruko premašuju dinarsku novčanu masu (M1), pokrivajući šestomesečni iznos uvoza roba i usluga. Zahvaljujući takvim deviznim rezervama, Srbija može kroz monetarno "popuštanje", serijom dinarskih emisija, da spreči krah privrede. Istovremeno, kroz intervencije na deviznom tržištu država bi garantovala stabilnost kursa, a time i eliminisala pritisak na cene.\nVeliki problemi će nastati ako država, trenutno uljuljkana uvećanim prihodima od PDV-a u martu ove godine (na osnovu paničnih "megaprometa" u maloprodaji, uzrokovanih strahom od pandemije i nestašica), previdi realno stanje i odloži intervenciju. Ovaj iznenadni vanredni prihod u budžetu pre treba shvatiti kao povlačenje mora pred udarom cunamija, jer iza njega sledi period drastično manjih javnih prihoda. Već u aprilu, može se očekivati dramatičan pad javnih prihoda usled izostanka plaćanja poreza i doprinosa na plate u mnogim sektorima privrede. Izostanak čvrste koordinacije mera monetarne i fiskalne vlasti ili nedostatak usaglašavanja sa međunarodnim finansijskim institucijama takođe može umanjiti efikasnost napora države da spreči kolaps privrede. Izlaganje bankarskog sektora merama koje crpe njegovu likvidnost može dramatično ubrzati negativnu spiralu loših kretanja u ekonomiji i pogubno uticati na stabilnost celog sistema.\n7. Obustava naplate avansnog poreza na dobit u tekućoj godini za sve privredne subjekte


TEŠKA NOĆ U BEOGRADU: 7 povređenih u saobraćajkama, tegobe mučile astmatičare\n16.12.2016. 10:11h 28.02.2017. 10:02h\nNa ulicama Beograda protekle noći dogodilo se šest saobraćajnih nezgoda u kojima je povredjeno sedam osoba, rečeno je u Hitnoj pomoći.\nPortparolka te službe Nada Macura rekla je agenciji Beta da je u udesu oko 22.45 u Ulici Ivana Sarića lakše povredjen muškarac, zbog čega je prevezen u Urgentni centar.\nU saobraćajnoj nesreći oko 22.30 u ulici Mije Kovačevića teško je povredjen mladić (28), koji je prevezen na reanimaciju u Kliničko-bolnički centar "Zvezdara", a lakše povrede je zadobio muškarac (33).\nUdes se dogodio i oko 21.40 na uglu ulica Višnjičke i Mije Kovačevića, kada je lakše povredjen muškarac (40), dok je u saobraćajnoj nezgodi u 21.00 na uglu Takovske i ulice 27. marta povredjen mladić (24).\nNa uglu ulica Meše Selimovića i Teodora Mirijevskog oko 20.40 dogodio se udes u kojem je povredjeno jednogodišnji dečak, zbrinut u Institutu za majku i dete, a oko 20.20 u udesu u Bulevaru despota Stefana, jedna žena (35) je zadobila lake telesne povrede.\nEkipa Hitne pomoći tokom noći intervenisala je 115 puta, od čega je 13 intervencija bilo na javnim mestima, a pomoć lekara najviše su tražili astmatičari, osobe koje su se žalile na bolove u grudima, kao i osobe sa malignitetom.


OTVORENO OBRAĆANJE PREDSJEDNIKA SAMOSTALNOG SINDIKATA RADNIKA RUDNIKA FEDERACIJE BiH – SAVEZ SINDIKATA RADNIKA RUDNIKA FBiH\nOTVORENO OBRAĆANJE PREDSJEDNIKA SAMOSTALNOG SINDIKATA RADNIKA RUDNIKA FEDERACIJE BiH\nSinan Husić September 30, 2019 SSRRFBIH No Comments\nSarajevo, 30. septembar 2019. godine\nOTVORENO OBRAĆANJE PREDSJEDNIKA\nTežina rudarskog života i rudarske profesije nas je još jednom primorala da se 28. septembra 2019. godine moramo dostojanstveno nositi sa veoma ozbiljnom i teškom problematikom sa kojom se suočavamo u rudnicima uglja u Federaciji BiH, te sa jako izraženom tugom i boli radi još jednog izgubljenog života u jednom od rudnika uglja u Federaciji BiH.\nDostojanstveno smo se oprostili od smrtno stradalog Adnana Kovačevića koji je svoj život izgubio izvršavajući radne zadatke u RMU „Breza“ u Brezi u pogonu „Sretno“. Vjerujem da će Sindikalna organizacija RMU „Breza“ u Brezi i radnici RMU „Breza“ u Brezi djetetu smrtno stradalog Adnana Kovačevića pomoći da prevaziđe jako složenu i tešku situaciju u kojoj se našao, a svakako je i Samostalni sindikat radnika rudnika Federacije BiH potpuno opredjeljen biti na raspolaganju.\nSvjedoci smo da su se u proteklih par dana mnogi bavili analizom rudnika, radnika u rudnicima, te aktuelnom problematikom u rudnicima.\nStavove su predstavili predstavnici Vlade Federacije BiH, JP „Elektroprivreda BiH“ d.d. Sarajevo, političke stranake i partije, pozicija, opozicija pa i građani Bosne i Hercegovine.\nAnalizu rudnika iz sastava Koncerna i produktivnost u rudnicima je vršio i Samostalni sindikat elektroenergetskih radnika u Federaciji BiH uz značajnu podršku većine zaposlenih u JP „Elektroprivreda BiH“d.d. Sarajevo, te su izrazili i izražavaju zabrinutost za budućnost JP „Elektroprivreda BiH“d.d. Sarajevo i radnih mjesta u navedenom javnom preduzeću.\nSvi navedeni su produktivnost radnika u rudnicima uglja u Federaciji BiH poredili sa produktivnošću radika u rudarstvu u zemljama Evropske unije. Koristili su se pokazatelji evropskog instituta koji su neupitni a po kojima je produktivnost zaposlenih u rudarstvu u Federaciji BiH daleko ispod produktivnosti zaposlenih u rudarstvu u zemljama Evrospke unije.\nU nalazima evropskog instituta navode se i razlozi radi koji su pokazatelji kakvi su predstavljeni ali se o njima ne govori. Neupitno je da nas očekuje složen i zahtjevan izazov, trebaće nam sve što možemo ponuditi kako bi na najkvalitetniji mogući način, te na socijalno potpuno prihvatljiv način prevazišli aktuelnu problematiku kao i sve ono što nas očekuje u budućnosti.\nMeđutim interesantno je da se ne predstavlja kompletan nalaz evropskog instituta, i da se ne govori se o sljedećem, i to:\nIzvršena je i analiza produktivnosti zaposlenih u termoelektranama u Federaciji BiH te se navodi sljedeće:\nda bi TE Tuzla imala produktivnost na nivou produktivnosti TE Šoštanj u Sloveniji trebala bi umjesto oko 720 zaposlenih imati oko 180 zaposlenih.\nda bi TE Kakanj imala produktivnost na nivou produktivnosti TE Belhatov u Poljskoj koja je manje produktivna od TE Šoštanj u Sloveniji trebala imati umjesto oko 620 zaposlenih oko 220 zaposlenih dok bi za produktivnost na nivou TE Šoštanj u Sloveniji u TE Kakanj umjesto oko 620 zaposlenih trebalo biti oko 130 zaposlenih.\nPostavlja se pitanje u nalazima evropskih instituta kako je JP „Elektroprivreda BiH“ d.d. Sarajevo finansijski stabilna u odnosu na rudnike koji uglavnom posluju sa značajnim gubicima te se u isto vrijeme predstavljeni i odgovori, a to su:\nJP „Elektroprivreda BiH“ d.d. Sarajevo ima minimalna ulaganja u opremu u cilju zaštite životne okoline.\nJP „Elektroprivreda BiH“ d.d. Sarajevo kupuje ugalj iz rudnika po cijeni koja ne pokriva troškove proizvodnje uglja te rudnici bez subvencije ne mogu opstati.\nTreba reći da se u isto vrijeme navodi da je na osnovu određenih uredbi i direktiva Evropske unije subvencioniranje uglja zabranjeno.\nAko se analizira cijena uglja na evropskom i svijetskom tržištu i cijena transporta istog vidljivo je da JP „Elektroprivreda BiH“ d.d. Sarajevo trenutno nema povoljniju cijenu od cijene koju ima za ugalj iz federalnih rudnika a koju utvrđuje Vlada Federacije BiH.\nNakon svega što se moglo čuti u proteklih par dana postavlja se sljedeće pitanje:\nPriprema li se JP „Elektroprivreda BiH“ d.d. Sarajevo da kaže ono što je kazala državna elektroprivreda jedne članice Evropske unije „mi svoje rudnike trebamo/moramo prodati“.\nVrijeme ispred nas će ponuditi odgovor na postavljeno pitanje.\nSamostalnom sindikatu radnika rudnika Federacije BiH i sindikalnim organizacijama – članicama Samostalnog sindikata radnika rudnika Federacije BiH vrijeme ispred svih nas nudi samo jednu mogućnost a to je da zajedno nastavimo ozbiljno, odgovorno, odlučno i jedinstveno voditi sindikalnu borbu za sigurnije i humanije uslove rada u rudnicima uglja u Federaciji BiH koji će ponuditi sigurnost radnih mjesta, veću produktivnost te kvalitetniji životni standard za sve radnike u rudnicima uglja u Federaciji BiH.\nUpravljačke strukture u rudnicima uglja podsječamo na jedan od odgovora koji je pomenut u ovom obraćanju a vezano za cijenu uglja koji glasi:\n„JP „Elektroprivreda BiH“ d.d. Sarajevo kupuje ugalj iz rudnika uglja u Federaciji BiH po cijeni koja ne pokriva troškove proizvodnje istog“.\nKako god su članovi Samostalnog sindikata radnika rudnika Federacije BiH iz svih rudnika iz sastava Koncerna, 10. septembra 2019. godine uzvikivali i poručili vlastima „SVI SMO MI ZENICA“, danas moramo otvoreno i vama reći sljedeće:\n„VRIJEME JE DA ISKAŽETE POTPUNU ODANOST RUDNICIMA I PREDSTAVITE ZVANIČAN ZAHTJEV VLADI FEDERACIJE BiH ZA IZMJENU VELEPRODAJNE CIJENE UGLJA ZA TERMOELEKTRANE ! ! !“\ndirektorima ZD rudnici uglja u Federaciji BiH\n← Saopštenje za javnost SSRRFBiH\nI N F O R M A C I J A →


Staša Košarac ministar vanjske trgovine i ekonomskih odnosa Bosne i Hercegovine danas je u Tešnju posjetio postrojenja mesne industrije MADI.\nTeme koje su bile u fokusu u toku sastanka odnosile su se prvenstveno na podršku izvozno orjentisanim kompanijama, ali i keiranju stabilnog okruženja u okviru kojeg razvojno orjentisane kompanije mogu uspješno djelovati,\nRazgovaralo se i o zaštiti okoline i pitanju statusa referentnih laboratorija i nesmetan izvoz u EU.\nSastanku su prisustvovali i načelnik Općine Tešanj, Suad Huskić te zastupnici u Parlamentarnoj skupštini Bosne i Hercegovine Dragan Bogdanić i Šemsudin Mehmedović.\nMinistar Košarac je posebno naglasio važnost domaće proizvodnje i veće upotrebe domaćih proizvoda od strane građana, naročito u kontekstu ekonomskih i finansijskih posljedica koje su izazvane pandemijom koronavirusa.\nMADIMinistarstvo vanjske trgovine i ekonomskih odnosa BiHStaša KošaracTešanj\nPrevious article Dodik: Schmidtu sam rekao da se ne ponaša kao slon u staklenoj bašti\nNext article Bh. dijaspora u SAD direktna: “Christian Schmidt nije osoba koja razumije moć i odgovornost OHR-a!”